Srbija od krize brani samo banke\nBiznis\t27.11.2008 17:45\nZa razliku od većeg dela Evrope, u našoj zemlji je sprovedeno samo nekoliko mera u finansijskom sektoru, ali nema programa spasavanja ostalih privrednih grana\nGotovo sve evropske zemlje sprovele su niz opsežnih mera, kako bi zaštitile svoje privrede od globalne ekonomske krize - od konsolidacije finansijskog sektora do odvajanja velikih količina novca za spasavanje čitavih industrijskih grana. Međutim, Srbija je za sada sprovela ili najavila samo nekoliko mera koje se odnose isključivo na bankarski sektor, dok je ostatak privrede u situaciji da se sam snalazi. Čak je i većina zemalja iz regiona preuzela više koraka u predupređenju posledica krize, pa ispada da naši državnici spadaju među najoptimističnije u Evropi.\nTaj optimizam ide dotle, da se kriza javnosti predstavlja kao istorijska šansa za srpsku ekonomiju.\nGuverner Narodne banke Srbije Radovan Jelašić izjavio je da Srbija nije prezadužena, ali da bi trebalo da bude oprezna prilikom uzimanja novih kredita. On je kazao da građani mogu mirno da spavaju, jer se u NBS nalazi 45 odsto celokupnih deviznih depozita i 40 odsto depozita po osnovu stare devizne štednje.\n- Trećina bilansne sume naših banaka, preko obavezne rezerve i hartija od vrednosti Narodne banke, jeste u gotovini u NBS i u svakom trenutku može se isplatiti u kešu. To znači da nema bojazni da bi likvidnost banaka mogla da bude dovedena u pitanje - kaže Jelašić.\n- Kada globalna kriza prođe, verujem da će investitori izračunati da su najveće gubitke imali u SAD i najvećem broju evropskih država, a da su zaradili u Kini, Srbiji i u možda još nekoliko zemalja - kazao je pre mesec dana Mlađan Dinkić, potpredsednik Vlade i ministar ekonomije i regionalnog razvoja. Ovo je bila jedna od izjava srpskih zvaničnika koja je razljutila mnoge ekonomske analitičare, koji su tvrdili da Srbija nema jasnu strategiju ublažavanja posledica svetske finansijske krize. Jedan od vodećih srpskih privrednika čak je ocenio da se Vlada Srbije ponaša kao turista „koji leži na plaži, iako se svakog časa očekuje cunami". Međutim, državno rukovodstvo je, ipak, usvojilo paket mera koje odgovaraju na efekte globalne krize, a i sam predsednik republike Boris Tadić istakao je da su „potrebni strpljenje i disciplina, da svi pokažu da su sposobni da stegnu kaiš i da budu odgovorni u ovim trenucima, ali da ne zaustavimo razvoj, jer moramo misliti o budućnosti".\n- Srbija je merama koje je Vlada Srbije osmislila istog sekunda kada je kriza u svetu naznačena kratkoročno zaštićena od njenih traumatičnih posledica, ali će na duži rok, nizom mera štednje i inovativnim načinima privlačenja investicija, morati da bude osigurano da razvojni procesi u Srbiji ne budu zaustavljeni. Budžet za 2009. mora da bude stabilizujući, da bude restriktivan za izlišne troškove, mora da iskaže štednju države, ali i sposobnost da se ulaže u razvoj. Mi ne smemo, uprkos svetskoj finansijskoj krizi, da zaustavimo investicije u razvoj i infrastrukturu, jer ako zaustavimo takve investicije, zaustavićemo mogućnost rasta naše ekonomije u narednim godinama - kazao je Tadić.\nSvi treba da stegnu kaiš\nOn je izjavio i da očekuje od najbogatijih ljudi u zemlji da pokažu solidarnost sa ostalim građanima ili će, u suprotnom, „država morati da pronađe način da ih uputi ka socijalno odgovornom ponašanju".\nVlada Srbije je 20. oktobra objavila koje finansijske mere namerava da preduzme, među kojima je najmarkantnija bila ona da će država povećati garancije za štednju sa 3.000 na 50.000 evra. Ali, taj plan još nije usvojen u Skupštini Srbije, a iako je bilo govora da će Vlada ponuditi i novi paket mera, do toga još nije došlo.\nPredstavljajući finansijske mere, premijer Mirko Cvetković istakao je da će Vlada predložiti ukidanje poreza na kamatu na štednju radi jačanja finansijskog sektora. On je dodao da će naknadno biti razmatrano podizanje osiguranog štednog uloga i na 100.000 evra, kako je kazao, „ako za to bude potrebe".\n- Porez na štedne uloge biće privremeno ukinut do kraja 2009. godine, a biće ukinut i porez na kapitalnu dobit, kao i porez na prenos apsolutnih prava za hartije od vrednosti. Zbog povećanja akciza, poskupeće gorivo i cigarete - objasnio je Cvetković.\nOn je kazao da će Vlada, kako bi povećala prihode budžeta, povećati akcize na gorivo za četiri dinara po litru, dok nije naveo za koliko će biti povećane akcize na cigarete. Premijer Cvetković je napomenuo da će budžet za narednu godinu biti stabilizaciono-razvojni jer, kako je istakao, Vlada ne želi da se odrekne razvojne strategije, a istovremeno je procenila da naša zemlja nije u takvoj situaciji da to ne može i da realizuje.\n- Štednja je planirana tamo gde su najveći izdaci i gde bi uštede mogle suštinski da doprinesu smanjenju rashoda, kao i u delu troškova koji nemaju makroekonomski uticaj, ali bi mogli da posluže kao model za ugledanje. Biće ispoštovana uredba o vanrednom povećanju penzija od deset odsto, što sa redovnim povećanjem čini ukupno 15 odsto - rekao je Cvetković.\nDržavni sekretar u Ministarstvu finansija Slobodan Ilić apelovao je na poslanike u parlamentu da ubrzaju usvajanje zakona koji se odnose na finansijski i realni sektor u Srbiji, ocenivši da je sada to veoma važno, kako bi se ublažili efekti svetske finansijske krize. Ilić napominje da je vladina radna grupa za praćenje uticaja krize na Srbiju „već preduzela određene korake" i da će „učiniti sve" da se ublaže efekti krize na Srbiju, kao i da će blagovremeno reagovati na potencijalne opasnosti za realni i finansijski sektor u Srbiji.


Zoran Tegeltija: Kozmetički rebalans budžeta - Istinomjer\nZoran Tegeltija: Kozmetički rebalans budžeta\n“Zbog obaveza prema MMF-u, morali smo izvršiti određene korekcije. Ipak, suština budžeta je da nema umanjenja prava kada su u pitanju lična primanja budžetskih korisnika. Podsticaji za poljoprivrednu proizvodnju zadržani su na sadašnjem nivou, podsticaji za izvoz takođe nisu umanjeni, kao i sredstva za zbrinjavanje radnika koji zbog stečaja preduzeća ostanu bez posla, naveo je ministar Tegeltija i objasnio: “Kada su u pitanju budžetske uštede, najveća zahvatanja su napravljena na socijalnim davanjima i to u iznosu od 7 miliona KM, zbog činjenice da je primjena novog Zakon o socijalnoj zaštiti počela nekoliko mjeseci kasnije nego je to bilo planirano.” Potom slijedi smanjenje na stavci materijalnih troškova za 7 miliona KM, te još neke uštede do milion KM. Vlada neće uplatiti Fondu PIO grant od 2 miliona KM, a što je obaveza prema MMF-u, rekao je entitetski ministar finansija.”\n(Zoran Tegeltija, ministar finansija RS, Oslobođenje, 28.08.2012.)\nBez obzira što je NSRS na sjednici 5. septembra usvojila rebalans budžeta manji za 15 miliona KM u odnosu na prethodni, analizom smanjenih stavki ne može se zaključiti da je Tegeltija u potpunosti ispunio dato obećanje. Rebalansom budžeta smanjene su stavke izdvajanja Penzionom fondu RS (PIO RS) u obećanom iznosu kao i niz drugih stavki koje se odnose na finansiranje povratka, civilne žrtve rata, Merhamet, Caritas te druge humanitarne organizacije, no nije došlo do pomenutog smanjenja izdvajanja za materijalne troškove i stručne usluge za 7 miliona, nego je ova stavka smanjena za 4 miliona.\nU rebalansiranom budžetu došlo je i do znatnog povećanja izdvajanja za vjerske organizacije gdje su ona sa 300.000KM povećana na čak 3.550.000 KM, a do povećanja je došlo i u stavci izdvajanja za javne medije koja je uvećana za 1,5 miliona KM, odnosno sa 1.4 miliona KM na 2.955.000KM.\nIz poređenja prethodnog i nedavno usvojenog rebalansa budžeta jasno se vidi da su u Vladi RS napravili izmjene kojima su opet najviše pogođeni najugroženiji slojevi stanovništva, a sve u svrhu novog zaduženja kojim će se opet pokrivati budžetski deficit, tako da se obećanje ministra finasija RS može ocijeniti kao djelimično ispunjeno.


UNDP sa 2,5 miliona KM sufinansira nastavak gradnje zgrade ASU - SwissBiH intern. consulting\nUNDP sa 2,5 miliona KM sufinansira nastavak gradnje zgrade ASU\nPremijer Kantona Sarajevo Edin Forto i v.d. rezidentni predstavnik UNDP-a u BiH Sukhrob Khoshmukhamedov potpisali su danas Sporazum o nastavku izgradnje zgrade Akademije scenskih umjetnosti u Sarajevu.\nUz Vladu KS, koja će dodatna sredstva za ovu namjenu osigurati u rebalansu budžeta za 2019., projekt će sa 2,5 miliona KM sufinansirati Razvojni program Ujedinjenih nacija – UNDP.\nIz Vlade KS navode da su prepoznali nastavak te gradnje kao jedan od najvažnijih infrastrukturnih projekata, jer izgradnjom tog objekta ne samo da će Akademija dobiti dugoočekivani smještaj i namjenski prostor za rad, nego će i grad dobiti nove kulturne sadržaje koji će biti vezani za djelovanje Akademije scenskih umjetnosti.\nZa nastavak radova spremna je kompletna projektna dokumentacija, a kako je poručio premijer Forto, želja je da taj projekt bude završen u ovoj godini, saopćeno je iz Pres-službe KS.


Doplatu zbog porasta troškova – Hagleitner Shop\nPrivremena doplata zbog porasta troškova za papirne proizvode od 1. juna 2022.\nkvalitet naših proizvoda u kombinaciji sa inovacijama i tačnošću isporuke ključ su zadovoljstva Vaših klijenata i našeg zajedničkog uspeha.\nUvek u težnji da pružimo izvanredan kvalitet uz najbolju uslugu za korisnike, ponosni smo što sarađujemo sa Vama.\nTrenutna situacija predstavlja ekstremne izazove za kompletno tržište. Cene sirovina nastavljaju da rastu neviđenom brzinom. Samo u poslednjih nekoliko sedmica tržište je suočeno sa dodatnim, izuzetno naglim i rekordnim porastima cena papira, naročito u područjima energije, sirovina i troškova transporta.\nKompanija Hagleitner ulaže sve napore kako bi smanjila uticaj ovih faktora na Vas. Međutim, kombinacija i obim promena čine neizbežnim dalje mere, koje moraju biti preduzete kako bismo Vam i nadalje mogli ostati pouzdan partner.\nS obzirom na nestabilnu situaciju i kako bismo izbegli trajna poskupljenja, od 1. juna 2022. godine uvodimo dodatnu obaveznu i privremenu "doplatu zbog porasta troškova" od 12,5 % koja je ograničena na svu papirnu robu.\nOva doplata, na koju se ne može dobiti nikakav popust niti bonifikacija, takođe se odnosi i na specijalne sporazume i tendere.\nSve porudžbine pristigle pre 1. juna 2022. godine, koje zavisno od dostupnosti robe i logistici mogu biti isporučene već u maju, biće obrađene bez doplate.\nU slučaju značajne i stabilne promene glavnih pokazatelja na koje ne možemo uticati (troškovi energije, sirovina i transporta), u odnosu na sadašnji nivo, zadržavamo pravo izmene visine doplate zbog porasta troškova, bilo delimično ili potpuno.\nSvakako je naša apsolutna namera da ukinemo ovu privremenu doplatu čim se tržišni uslovi ponovo poboljšaju.\nBudite uvereni da činimo sve što je u našoj moći kako bismo ublažili ove nesvakidašnje troškove. Naravno, kompanija Hagleitner nastoji da sprovođenje ovih promena učini što jednostavnijim i transparentnijim za Vas.\nOva mera služi isključivo da bi se obezbedilo da kompanija Hagleitner i dalje može biti Vaš pouzdan partner.\nOvim putem želimo da Vam zahvalimo na dobroj saradnji i Vašem razumevanju i poverenju da zajedno sa Vama možemo prebroditi ova nadasve izazovna vremena.\nHagleitner Hygiene Srbija d.o.o. Beograd


Trener košarkaša Partizana Nenad Čanak izjavio je da crno-beli kao favoriti dočekuju valjevski Metalac, ali da poslednjeplasirani tim B grupe Superlige neće sam sebe da pobedi, već da moraju da pristupe ozbiljno i koncentrisano kako bi nastavili niz trijumfa.\n"Još jedna utakmica u kojoj smo favoriti, ujedno i prilika da pokažemo napredak u fazama igre u kojima stvari nisu funkcionisale. Metalac će sigurno pružiti maksimum i neće doći u Beograd da sam sebe pobedi. Prema tome, za nove bodove nam je potrebna ozbiljnost i koncentracija, što zahtevam od svih igrača", izjavio je Čanak za klupski sajt.\nOn je naveo da probleme sa povredama imaju kapiten Novica Veličković i Strahinja Gavrilović, dok postoji šansa da se u postavi nađe Kvame Von.\nZamenik kapitena Mihajlo Andrić rekao je da Partizan ni u jednom trenutku ne sme da se opusti jer želi da prvi krug takmičenja završi sa maksimalnim učinkom.\n"Želimo da prvi krug u ligaškom delu završimo sa maksimalnih 5:0. Nemamo ni vreme, ni pravo da se u bilo kom trenutku opuštamo. Tokom priprema smo videli šta može da nam se desi ako ne uđemo u utakmicu na pravi način i mislim da smo tu lekciju savladali. Kako se bude bližio plej-of, verujem da ćemo i mi na terenu biti sve bolji", izjavio je Andrić.\nUtakmica 5. kola grupe B Superlige Srbije između Partizana i Metalca igra se u utorak od 18:30 u beogradskoj hali "Aleksandar Nikolić".


Naravno, ekipa Vladana Milojevića se ističe kao prvi favorit i ove godine. Iako neubedljivi protiv litavnske Suduve uspeli su vrlo lako da se plasiraju u narednu rundu gde ih čeka tim Helsinkija. U odnosu na šampionsku generaciju iz prošle sezone, klub je napustio kapiten Vujadin Savić, pa će se za mesto centralnog defanzivca pored Nemanje Milunovića i Srđana Babića boriti i pojačanje iz niškog Radničkog, Radovan Pankov. Posle suspenzije Marka Gobeljića na četiri evropska meča, navijači svakako očekuju reakciju uprave i jačanje pozicije uz aut liniju. Vezni red pojačan je Đanderom i Kanjasom, napad Tomaneom, dok će tandem Marin-Ben još jednom predstavljati veliku opasnost u napadu. Zvezdine navijače ohrabruje forma Boaćija na početku sezone, kao i povratak Pavkova posle neuspešnih pregovora u Kini. Aktuelni šampion će svoju premijeru imati u subotu kada će na stadionu „Rajko Mitić” dočekati Javor iz Ivanjice.\nSa druge strane brda, crno-beli su bili slobodni u prvom kolu kvalifikacija, pa će prvi zvanični meč ove sezone igrati u Inđiji protiv povratnika u najviši rang, u nedelju od 18 časova. Što se tiče izmena sastava u odnosu na prethodnu sezonu, u klubu su stigli najpre defanzivni fudbaleri iz Crne Gore, Igor Vujačić iz Zete i Periša Pešukić iz podgoričke Budućnosti. Nakon odlaska Svetozara Markovića u Olimpijakos i sve izvesnijeg transfera Strahinje Pavlovića, angažovani su i bivši mladi reprezentavci Srbije, Dominik Dinga i Aleksandar Lutovac, a sve više se pominje i štoper Čukaričkog, Boris Kopitović. U klubu je ponovo i Rajko Brežančić, koji je prethodne tri sezone nastupao u španskoj Hueski. Iz Haife sa pozajmice se vratio i najskuplji plaćen igrač u istoriji, Sejdubu Suma, pa se i od njega očekuje da opravda bar deo uloženog. Što se tiče navalnog dela, najbolji strelac prošle sezone, Rikardo Gomeš je na izlaznim vratima, pa će Savo Milošević pored Nemanje Nikolića moći da računa na povratnika Ognjena Ožegovića i nova pojačanja Umara Sadika iz Rome i Petra Gigića iz šabačke Mačve.\nProšlogidišnje iznenađenje i vicešampion, Radnički iz Niša, novu takmičarsku godinu je počeo razočaravajuće. Nakon dva meča, ekipa sa Nišave je eliminisana od estonske Flore. Posle poraza u Estoniji rezulatom 2:0, Radnički je na domaćem terenu pokazao za nijansu bolju igru ali nedovoljnu ni za pobedu, 2:2. Jasno je da se desio i ovde „remont” i da ostali superligaši jednostavno nemaju finansijskih mogućnosti da zadrže okosnicu ekipe. Iz kluba je u Vojvodinu otišao trener Nenad Lalatović, a na njega mesto došao Simo Krunić. Crnomarković i Pavkov koji su činili stub odbrane, karijeru nastavljaju u Lehu iz Poznanja, odnosno Crvenoj zvezdi, dok će iskusni čuvar mreže Borivoje Ristić sezonu provesti u kiparskom Aelu. Nikola Drinčić će stopama Lalatovića u Novi Sad, dok se drugi „partizanovac” Petar Grbić vratio u svoj matični klub, Budućnost iz Podgorice. U drugom pravcu, Radnički su pojačali kao pozajmljeni igrači Zvezde, Erik Jirka i Dejan Meleg. Pored dvojca iz Beograda, klub se opredelio na igrače koju su i prethodnu sezonu nastupali u domaćem prvenstvu: iskusni napadači Vladimir Đilas iz Partizana i Milan Bojović iz lučanske Mladosti, nekadašnji reprezentativac, a prošlu sezonu član Zemuna, Nemanja Tomić. Realu sa Nišave će ipak biti izuzetno teško da ponovi uspeh iz prethodne sezone i još jednom razdvoji večite rivale iz Beograda.\nČukarički, četvrti naš predstavnik na evropskoj sceni, iako izuzetno podmlađen, sezonu je otvorio jako ubedljivo pobedviši u oba meča jermenski Bananats (3:0 na Banovom brdo i 0:5 u Jermeniji). Posle uspešnih partije prošle sezone, klub je potpisao ugovore sa Nikolom Ćirkovićem i Veljkom Birmančevićem, dok bi značajno pojačanje mogao da predstavlja i bivši omladinac Reala i Ajaksa, Mink Piters. Nakon odlaska Ognjena Mudrinskog u poljsku Jageloniju, ofanzivno breme će preuzeti mladi trio Vidosavljević-Luković-Tedić, uz podršku Luku Stojanovića i Veljka Birmančevića. Posle premijere na svom stadionu u subotu od 20 časova protiv Napretka iz Kruševca, ekipa Aleksandra Veselinovića putuje u Norveršku na megdan Moldeu u drugom kolu kvalifikacija za ligu Evrope.\nTračak nade predstavlja "profesionalizacija lige". Imajući u vidu da će ovo biti prvo izdanje elitnog srpskog takmičenja u kome će svi učesnici biti vezani profesionalnim ugovorom, verujemo da to može dovesti do pobošljanog kvaliteta igrača, a samim tim i fudbala.\nKao i prošle sezone, igraće se u dvokružnom sistemu, sa plej-ofom i plej-autom, s tim da neće biti podele bodova posle regularnog dela. Dve najlošije plasirane ekipe će ispasti iz Super lige, dok će 13. i 14. na tabeli igrati baraž za opstanak sa klubovima iz Prve lige Srbije.\nVoždovac - TSC\t20


Zepter u septembru započinje renoviranje hotela Zvezda - I Švajcarija dobila vlasnika - Novosti - Turistički svet\nZepter u septembru započinje renoviranje hotela Zvezda - I Švajcarija dobila vlasnika\nFoto: Wikimedia / White Writer\nKompanija "Zepter" namerava da u hotel "Zvezda 1" u Vrnjačkoj Banji, koji je platila 1,4 miliona evra, uloži još 10 miliona evra, renovira ga i podigne kategoriju.\nPredsednik opštine Vrnjačka Banja Boban Đurović rekao je da su zadovoljni što je "Zepter" kupio "Zvezdu", jer su i pre prodaje od kompanije dobili pismo sa garancijama i visinom sredstava koje bi uložila u hotele. Prema Đurovićevim rečima, plan je da se pred kraj letnje sezone, krajem septembra 2017, hotel "Zvezda" potpuno zatvori, i da se renovira do proleća 2018. godine.\n- Zadovoljni smo jer smo uspeli da pronađemo zajednički interes. I ove godine će biti aktuelna turistička sezona u Vrnjačkoj Banji koja se odnosi na kongresni turizam, seminare i radničko-sportske igre, a koja donosi desetine hiljada noćenja godišnje, jer će se rekonstrukcija Zvezde vršiti uporedo - istakao je Đurović, napominjući da je kongresna sala u "Zvezdi 1" jedna od najvećih u Srbiji i da prima oko 1.200 ljudi.\nHotel "Zvezdu 1", koja se nalazi na samoj Promenadi u Vrnjačkoj Banji i najvrednija je imovina HTP "Fontane" koja je u stečaju, kupila je firma "Centrotextil", čiji je vlasnik biznismen Filip Cepter.\nPored "Zvezde" prodat je i kafe "Švajcarija", koji se takođe nalazi na glavnom šetalištu u Vrnjačkoj Banji, preko puta "Zvezde". Ovaj objekat kupila je za oko 910.000 evra firma "Aciko-komerc" iz Kraljeva.\n- Zadovoljni smo jer smo uspeli da animiramo najveće i najjače ulagače u Srbiji. Očekujemo da već ovih dana započnu rekonstrukcije prodatih objekata, kako bi se već naredne godine podigla kategorizacija do 4 i 5 zvezdica - rekao je predsednik opštine Vrnjačka Banja.\nU Vrnjačkoj Banji je u pripremi i prodaja oko 10.000 kvadratnih metara kostura hotela "Zvezda 2", koji je u sivoj gradnji i sa čijim se radovima stalo još početkom 90-ih godina, a postoje naznake da je za kupovinu ovog objekta, kao i za hotel "Fontana", takođe zainteresovana kompanija Filipa Ceptera.\nZTC Banja Vrućica planira rekonstrukciju hotela Bistrica na Jahorini\nZdravstveno-turistički centar Banja Vrućica preuzeo je hotel Bistrica na Jahorini početkom...\nCHENOT ESPACE - revolucionarni pristup zdravlju i blagostanju\nKada u martu 2021. godine otvori svoja vrata, One&Only Portonovi, idilični rizort...\nNovi „Ambasadori dobre usluge“ - 2021.\nPrimiče se kraj jedne po svemu turbulentne godine, za većinu najteže, godine s puno...\nStanje u hotelskoj industriji alarmantno\nHoteli u Srbiji su skoro prazni i stanje je "za plakanje", rekao je predsednik UO...


Pronašla sam odličan poklon na sajtu, pa mi je sutra u mailu stigla upravo ta ponuda. Kako? > E-Commerce Magazin\nPretraga bez rezultata = propuštena prodaja\nDanas smo svi svedoci činjenice da nas brendovi prate. Iako u većini slučajeva to možemo da objasnimo, desi se trenutak da nas inovativne prodavnice iznenade (da ne kažem uplaše).\nDostupni alati, web hookovi, eventi i triggeri su nam omogućili da obeležimo ključne tačke korisničkog iskustva za svakog pojedinačnog korisnika. To nam omogućava da znamo šta je posetilac gledao, kuda se kretao, da li se ulogovao, kada je to gledao, koliko se zadržao, da li je kupio…itd.\nŠirok spektar implementiranih kodova za praćenje, koje smo naveli u tekstu u vezi (re)targetiranja u oglašavanju na Instagramu, želimo da upotpunimo sa par dodatnih predloga za unapređenje i automatizaciju komunikacije sa kupcima: implementacija Newsletter API-a i praćenja korisnika kroz email, pretragu i korpu, uključujući i automatizaciju procesa.\nOvo je takođe odlična prilika da se kroz realne primere prikaže praktična potreba za “Thank you” stranicom koju smo opisali u tesktu “Šta predstavlja “Thank you page” i zašto je važan?”\nAlati za Email marketing su danas moćniji\nVeć smo pisali “Šta je važno znati prilikom izbora alata za Email marketing?”, jer alati za Email marketing su nekada bili veoma jednostavni – jednosmerni. Sada se koncept, ideja i mogućnosti menjaju, a samim tim i alati postaju unapređeniji i nude mnogo više mogućnosti.\nSa ciljem praktičnog razumevanja onoga što želimo ovde da postignemo, kreirali smo realne scenarije:\nPosetite online prodavnicu ✔\nUlogujete se ✔\nPogledate jedan ili više proizvoda ✔\nNiste izvršili porudžbinu/kupovinu ✔\nNapuštate sajt ❌\nU navedenom primeru smo saznali vaš identitet (kada ste se ulogovali), kao i da niste ništa kupili. Takođe, od važnijih informacija, znamo šta ste gledali, kao i preko kog uređaja ste pristupili. Sutra ujutru, u Vašem email nalogu, očekuju vas upravo oni artikli koje ste gledali, a niste kupili 😉\nNa putu do posla, dobili ste ponudu na mail ✔\nOtvarate mail sa mobilnog telefona ✔\nKliknuli ste na proizvod koji vas isteresuje ✔\nNiste se ulogovali ✔\nPogledate par proizvoda ✔\nU primeru broj 2, iako se niste ulogovali ili posetili sajt sa nama poznatog uređaja, znamo Vaš identitet, jer svaki email korisnik ima svoj ID, pa vas je sistem prepoznao. Takođe, u ovom scenariju smo vašem nalogu dodali još jedan uređaj koji koristite – mobilni telefon. Od tog trenutka, istorija vaših poseta sa navedenog uređaja, kao i budući saobraćaj, će biti pridodat aktivnostima Vašeg naloga.\nSutra, pored standardne ponude proizvoda za koje ste zainteresovani, u Vašem email inboxu možete očekivati i ponudu da preuzmete mobilnu aplikaciju za vaš uređaj.\nVi ste već registrovani sa kućnog računara ✔\nDobili ste ponudu na mail u toku radnog vremena ✔\nOtvarate mail sa poslovnog kompjutera ✔\nKliknuli ste na kategoriju proizvoda koji vas interesuju ✔\nNiste pronašli željeni artikal u pripadajućoj kategoriji pa ste koristili pretragu na sajtu ✔\nProizvod koji ste tražili trenutno nema ✔\nNavedeni scenario se razlikuje od predhodnih u tome što ste iz maila otišli na Kategoriju proizvoda, a ne direktno na pojedinačni proizvod. U ovom trenutku sistem ne zna koji proizvod konkretno želite, pa bi Vam nasumično sugerisao artikle iz navedene kategorije.\nAli, ukoliko u ovoj sesiji budete koristili Search opciju na sajtu, sistem će taj podatak takođe ispratiti, pa će Vas u inbox-u pratiti roba ili usluge koje ste pretraživali.\nBauk zvani automatizacija\nKorišćenjem Newsletter alata, cookie-a ili nekog 3rd party alata za praćenje aktivnosti korisnika danas imate mogućnost da integrišete trigere koji će po automatizmu pratiti aktivnosti korisnika i ispucavati relevantan sadržaj svakom pojedinačnom korisniku.\nDa li ste se zapitali koliko različitih poruka u toku nedelje dobiju Vaši kupci? U koje vreme ih šaljete i kroz koje kanale? Na koji način pratiti rezultate svih kampanja odvojeno – po kanalima komunikacije?\nSamo na trenutak zamislite scenario da svaki pojedinačni korisnik i/ili kupac dobija kampanje koje su pripremljene samo za njih i to kroz kanal komunikacije koje najviše koriste!\nViše o ovoj temi možete pročitati u našem tekstu u vezi automatizacije marketing kampanja pod naslovom “Uvod u automatizaciju marketinga”.\nObzirom da je (online) kupovina sama po sebi impulsna aktivnost, implementacija automatskih podsetnika ima za cilj da poveća realizaciju, što se i u praksi vrlo brzo pokaže kao odlično rešenje.\nŠto se tiče kanala komunikacije, Email je jedan od retkih kanala komunikacije danas koji nema *velika zakonska ograničenja, a pored toga niste u obavezi da radite edukaciju korisnika, obzirom da svi korisnici već znaju da koriste ovaj alat. Sve što je potrebno da ispoštujete jesu osnovna pravila svakog registrovanog posetioca: pravo na odjavu, pravo da se izbrišu korisnički podaci kupca koji se koriste u marketing svrhe, kao i *GDPR proceduru što se tiče prikupljanja i čuvanja informacija.\nDa li vi pratite aktivnosti vaših posetilaca i na koji način?\nPodelite sa nama Vaša iskustva i scenarija koja su postigla najbolja rešenja.\nRelated Topics:Automatizacija, Email marketing, Email remarketing, Korpa, Kupovina, Oglašavanje, Praćenje aktivnosti kupaca, Praćenje korisnika, Praćenje kupaca, Prodaja, Remarketing, retargeting, Thank you, Thank you page, Transakcija\nBy Ivan Tanasković June 15, 2019\nSve teže dolazimo do kontakt podataka novih potencijalnih mušterija. Klasične ili bolje rečeno standardne online kampanje...\nŠta je važno znati prilikom izbora alata za Email marketing?\nBy Ivan Tanasković April 7, 2018\nAlat za email marketing (Newsletter) predstavlja jedan od retkih načina komunikacije sa vašim korisnicima i...


ARTinfo - Novalić sazvao hitan sastanak sa županijskim premijerima zbog širenja virusa\nFederalni premijer Fadil Novalić za danas je sazvao hitan sastanak u Vladi FBiH u Sarajevu.\nNovalić planira sastanak održati sa premijerima svih deset županija, predsjedateljima oba doma Parlamenta Federacije BiH, te dužnosnicima Kriznog stožera Federalnog ministarstva zdravstva, kao i federalnih uprava policije, inspekcije i civilne zaštite.\nNa sastanku će se razgovarati o poduzimanju daljnjih aktivnosti na prevenciji širenja COVID-19.\nPodsjetimo, u petak je premijer Federacije Bosne i Hercegovine Fadil Novalić održao radni sastanak s pomoćnikom federalnog ministra zdravstva Goranom Čerkezom, te čelnicima Federalne uprave policije Ensadom Kormanom, Federalne uprave za inspekcijske poslove Anisom Ajdinovićem i Federalne uprave civilne zaštite Mustafom Kadribegovićem.\nNa sastanku su analizirane mjere i aktivnosti koje poduzimaju federalni organi u vezi sa sprječavanjem širenja COVID-19. Utvrđeno je da je povećan broj oboljelih, te da postoji tendencija rasta, ali je istaknuto da je situacija još uvijek pod kontrolom.\nOcijenjeno je da je potrebno zajedničko djelovanje Vlade Federacije BiH s vladama županija, a sve kako bi se poduzele nove mjere i aktivnosti s ciljem sprečavanja nastanka i suzbijanja bolesti izazvane novim koronavirusom. Istaknuto je da je neophodno pojačati i policijske i inspekcijske mjere nadzora provođenja sadašnjih mjera.\nUpravo nakon toga, zakazan je današnji sastanak, piše vecernji.ba.


Biblioteka na trgu - Kikinda na Netu\n14:34 CEST Subota, 25/05/2013 Home\nSubota - 25/05/2013 14:07\nOve godine veoma uvaženi portal tennis.com objavio je anketu u kojoj je učestvovalo nekoliko priznatih sportski hnovinara, stručnjaka u ovom sportu, a koji su govorili na temu mogućih osvajača Rolan Garosa.\nBilić "preživeo" na klupi Lokomotive, da li je u međuvremenu naučio ruski?\nSubota - 25/05/2013 13:45\nHrvatski trener Slaven Bilić opstao je na klupi ruske Lokomotive iako je ekipa zabeležila najgori rezultat u istoriji Premijer lige.\n"Majske nagrade" Džajiću i srpskim olimpijcima\nSubota - 25/05/2013 13:23\nPredsednik fudbalskog kluba Crvena zvezda Dragan Džajić i srpski olimpijci predvođeni šampionkom iz Londona Milicom Mandić, dobitnicu su "Majske nagrade" Sportskog saveza Srbije, koje su uručene na svečanosti u Domu Narodne skupštine.\nRemi Okukinog Đijangsua, u nedelju duel Antića i Tumbakovića\nSubota - 25/05/2013 13:01\nFudbaleri Đijangsua koji vodi Dragomir Okuka remizirali su sa 1:1 protiv Liaoninga u 11. prvenstvenom meču kineske Superlige, što im je treća uzastopna utakmica na kojoj je bilo nerešeno.\nVignjević: Sa Pinto se kocka sa ugledom Zvezde, zašto sa decom protiv Voše?\nSubota - 25/05/2013 12:44\nTrener Vojvodine Nebojša Vignjević razočaran je što će njegov kolega sa klupe Crvene zvezde Rikardo Sa Pinto u poslednjem kolu u Novom Sadu na teren izvesti omladince.\nSubota - 25/05/2013 12:21\nU poslednjem kolu košarkaške Superlige Radnički će gostovati Partizanu u subotu u 18 časova, a krilni centar Kragujevčana Stefan Birčević rekao je da njegov tim želi pobedu protiv favorizovane ekipe, koja je osigurala prvo mesto pred plej-of.\nDe Rosi: Navijači, ostavite noževe kod kuće kad budete krenuli na utakmicu!\nSubota - 25/05/2013 11:59\nZamenik kapitena fudbalera Rome Danijele de Rose apelovao je na navijače da "ostave noževe i oružje kod kuće" kada u nedelju krenu na meč finala Kupa Italije protiv Lacija.\nKlop: Plaši me samo saobraćaj u Londonu, Bajern ćemo spustiti na naš nivo i pobediti\nSubota - 25/05/2013 11:41\nFinale Lige šampiona doneće duel Bajerna i Borusije, a uvek nasmejani trener ekipe iz Dortmunda Jirgen Klop se, sudeći po poslednjim izjavama, dobro zabavlja u Londonu.\nBiblioteka na trgu\nUdruženje građana "Atendite", koje za svoj projekat otvorene biblioteke dobilo sredstva od opštine, očekuje da će fond knjiga biti još veći. Iz biblioteke na trgu Kikinđani neće samo uzimati knjige već u nju donositi i nove ili one koje im više nisu potrebne. Gradski trg u Kikindi je, kažu, jedan od najlepših u Vojvodini. Odnedavno, na tom trgu ljubitelji pisane reči mogu uzeti knjigu da pročitaju, kad god požele, i bez ikakve naknade. Gradski trg u Kikindi Udruženje građana "Atendite" je, za svoj projekat otvorene biblioteke, dobilo sredstva od opštine Kikinda. "Motiv nam je bio da se ovom gradu da neka nova boja", objašnjava Uroš Rodić iz "Atendite", dodajući da se nada maksimalnom iskorišćenju knjiga, uz princip "uzmi knjigu, donesi knjigu", i da će u biblioteci uvek biti dosta toga za čitanje. Miloš Latinović, zamenik predsednika opštine, ističe da je Otvorena biblioteka jedinstven slučaj i nije konkurencija Gradskoj biblioteci: "Namenjena je svim građanima koji dođu na trg, a pogotovo ljudima sa strane, koji će izvesno vreme provesti uz knjigu i možda neku ostaviti u biblioteci." Građani su sa zadovoljstvom prihvatili novu mogućnost, tako da se očekuje da će Kikinđani vremenom masovnije koristiti i čuvati knjige koje su im stavljene na raspolaganje, ali isto tako i lično doprineti da se proširi knjižni fond.\nTag : Kikinda\nGradi se fekalna kanalizacija u Kikindi\nNagrađen Radovan Kecman\nNajviša električna peć za pečenje gline u Srbiji\nDodeljeni mandati odbornicima Skupštine opštine\nPočinje Kikindsko leto\nJana Vojvodić nagrađena u Meksiku\nEnigmata iz Kikinde\nTakmiče se srednjoškolci u preduzetništvu\nU porodilištu oprema od pola veka\nNikolić učestvuje u drugom krugu\nDekorativno osvetljenje i obnovljena fasada\nIzbori protekli u fer i demokratskoj atmosferi\nUčlanjeni novi socijalisti\nBez ključa i kvoruma\nI psima je hladno\nI „Bambi” se greje daljinski\nObveznice jeftinije od kredita\nManifestacije odvukle najviše para\nRaspust i sledeće nedelje


Stevanović je bio član mlade selekcije Srbije, a kaže da nema imao ništa protiv da stane na gol "zmajeva".\n- Imam dvojno državljanstvo, pa mogu da branim za reprezentacije obe zemlje. Ne bih imao ništa protiv poziva selektora Baždarevića, ako ga zaslužim odbranama u Partizanovom dresu - rekao je Stevanović za "Dnevni avaz", dodajući da je imao kontakt sa još jednim državnim timom sa prostora bivše Jugoslavije.\nNemanja Stevanović ima u seniorskoj selekciji BiH rođaka, a kaže da zna i nekoliko igrača.\n- Miroslav Stevanović nastupa za Bosnu. Znam da je to izuzetno kvalitetan tim, znam i nekoliko reprezentativaca - dodao je čuvar mreže crno-belih.


USAID i Trag fondacija započinju promociju lokalne filantropije u Srbiji\nU ponedeljak 13.jula, Trag fondacija i USAID zvanično su obeležile početak novog dvogodišnjeg projekta “Filantropija za lokalne zajednice”, čija je vrednost približno 326.000,00 dolara. Pored Fondacije Katalist, koja je partner na projektu, Trag fondacija je na ceremoniji potpistala ugovore sa ostalim partnerima na projektu Iskorak fondacijom, Fondacijom Mesečina, Fondacijom Front i Fondacijom za mlade Obrenovca, kao i sa prvom grupom od 10 lokalnih udruženja građana.\nPartneri će raditi na promociji lokalne filantropije, unapređivati svoje kapacitete i prikupljaće sredstva u svojim zajednicama, u cilju podrške rešavanju problema koji pogađaju građane u tim zajednicama.\n“Aktivni građani koji podržavaju lokalne inicijative i doprinose razvoju filantropije, direktno dopinose pozitivnim promenama u svojim lokalnim zajednicama”, rekla je Biljana Dakić Đorđević, izvršna direktorka Trag fondacije.\nCiljevi projekta su povećano učešće građana u lokalnim zajednicama i promocija filantropije u Srbiji. Direktor Kancelarije za demokratiju i upravljanje USAID-a, Piter Vibler, rekao je “Trag je važan partner USAID-a u naporima da pomoviše održivo i aktivno civilno društvo u Srbiji, a podržavanje nastanka i rasta lokalne filantropije ključni je cilj tih napora."\nPrema istraživanju koje je sprovela Fondacija Katalist, tokom 2014. u Srbiji je donirano približno 20 miliona evra za podršku u lečenju i zdravstvenoj zaštiti, podršku marginalizovanim grupama, razvoju zajednica i infrastrukturi, smanjenju siromaštva i unapređenju obrazovanja.\nNajzastupljeniji među donatorima su građani (22%) koji su donirali putem masovnih pojedinačnih davanja, zatim kompanije i mala i srednja preduzeća (24%), dok su individualni donatori, privatne fondacije i asocijacije preostali donatori. “Iznos donacija prikupljenih za opštu podršku u zajednici bio je na približno istom nivou u 2013. i 2014. godini.\nOsim toga, u 2014.godini značajan iznos dodatnih doniranih sredstava bio je usmeren ka saniranju posedica poplava”, rekao je Nejtan Koešal, izvršni direktor Fondacije Katalist.\nOtar Makarašvili, programski direktor Bolder Giving (SAD), neprofitne organizacije posvećene promociji filantropjie, podelio je iskustvo o strategijama za kreiranje i plasiranje priča u neprofitnom sektoru i negovanje dugoročnih odnosa sa donatorima.\n“Najmoćniji alat u rukama onoga ko prikuplja sredstva je sposobnost da ispriča dobru priču o misiji i rezultatima neprofitne organizacije. To će privući podršku individualnih donatora, institucionalnih finansijera i drugih”, rekao je Makarašvili.


21/12/2010 - ALEKSANDAR STANOJEVIĆ (37) - trener FK PARTIZAN (najmlađi trener u istoriji FK Partizan, osvajač titule šampiona države i jedini srpski trener koji je uveo srpsku ekipu u grupnu fazu Lige šampiona) posetio je našu školu fudbala i družio se sa našim članovima.\nSale Stanojević, uvek nasmejan, vedrog duha i pozitivnog razmišljanja u dijalogu sa našim polaznicima izneo je im svoj put kao igrača i kao trenera.\nNajzanimljivija pitanja koje su mu postavili naši članovi bila su vezana za njegovu najomiljeniju utakmicu - to je već čuvena utakmica Anderleht - Partizan 2:2, i koji je mu je najlepši gol - Cleov gol makazice protiv Hajduka iz Kule, na šta je jedan naš mlađi član rekao da je video gol i da se seća da je tad bilo 8-2 za Partizan, Sale ga je uz osmeh ispravio i rekao da je bilo 2-0.\nPosle zajedničkog slikanja usledilo je deljenje autograma a i na kraju ono što deca najviše vole dodela paketića, pošto Deda Mraz još nije stigao zamolili smo Saleta da on podeli paketiće i da se slika sa našim fudbalerima. Tu je bio i g-din Dragan Pivljanin iz kompanije Đak sport, koji nam je omogućio paketiće za sve drugare i sa kojom imamo odličnu saradnju, on je Saletu predao poklon njegove firme a zatim je i Đorđe Nikolić - kapiten 2001. godišta u ime svih nas uručio Saletu poklon naše škole fudbala.\nSale nas je pozvao da u prolećnom delu sezone budemo gosti i na treningu i na utakmici šampiona Srbije ekipe FK Partizan.


Opra Vinfri na dodeli nagrada Zlatni globus, 7. januar 2018\nIako je tek početak 2018. godine, u Sjedinjenim Državama se već spekuliše o kandidatima za predsedničke izbore 2020.\nU tom kontekstu, poslednjih dana se najčešće spominje medijski magnat Opra Vinfri, naročito posle njenog govora na dodeli nagrada Zlatni globus, o pravima žena, napadima na medije i o tome kako je odrastala u siromaštvu.\nOprino obraćanje, posle uručivanja nagrade za životno delo, pozdravio je veliki broj ljudi, među kojima i ćerka aktuelnog predsednika Donalda Trampa, Ivanka, a na društvenim medijima su odmah počele da kruže spekulacije o mogućoj predsedničkoj kandidaturi.\nPojedini američki mediji, pozivajući se na izjave bliskih prijatelja, preneli su u ponedeljak da Vinfri aktivno razmišlja da se kandididuje za predsednicu. Oprin dugogodišnji partner Stedman Grejem rekao je dnevniku Los Anđeles tajms da je "na narodu da odluči" i da bi "ona to apsolutno uradila".\nNjena prijateljica, Gejl King, kazala je danas za televiziju CBS da Opru intrigira mogućnost da bude kandidat na izborima 2020. godine, ali da trenutno ne razmišlja o tome.\nKing je dodala da se stav 63-ogodišnje zvezde o tome da nije zainteresovana za predsedničku kandidaturu nije promenio.\nPredsednik Donald Tramp rekao je u utorak da ne veruje da će se Vinfri kandidovati, ali i izrazio uverenje da bi je porazio.\n"Bilo bi zabavno, ali mislim da se neće kandidovati”, rekao je Tramp.


Pokrajinski budžet za 4,2 milijarde manji nakon rebalansa - Ekonomija - Dnevni list Danas\nPočetna » Ekonomija » Pokrajinski budžet za 4,2 milijarde manji nakon rebalansa\n1Piše: Beta 27. aprila 2020. 15.32\nNajveće smanjenje predloženo je iz ustupljenih poreskih prihoda, i to u iznosu od 3,5 milijardi dinara.\nPredvidjeno je da se ovaj novac prelije kao olakšica ili odlaganje plaćanja obaveza privrednim i drugim subjektima koji u ovom periodu trpe štetne posledice krize, saopšteno je nakon sednice Vlade.\nDonacije, transferi i pomoći smanjeni su za 577,3 miliona dinara, a u ovoj grupi je najznačajnije smanjenje transfernih sredstava iz budžeta Republike, navedeno je u saopštenju.\nKada je reč o rashodima, Pokrajinska vlada je kratko saopštila da rebalansom budžeta nisu umanjivani rashodi za zdravstvo, te da je zadržan kontinuitet u realizaciji mera demografske politike.\nMedjutim, ako se pogleda predloženi rebalans, može se uočiti da je ukupan rashod za mere pronatalitetne politike umanjen za 288 miliona dinara.\nMaterinski dodatak ostaje 15.000 dinara, a smanjen je iznos namenjen poboljšanju uslova stanovanja za porodice sa troje i četvoro dece – sa 300 miliona na 100 miliona dinara.\nNajveće umanjenje odnosi se na oblast poljoprivrede, jer su rebalansom budžata smanjena sredstava za subvencije u ovoj oblasti za 584,28 miliona dinara.\nKada je reč o kapitalnim rashodima, Uprava za kapitalna ulaganja APV je smanjila ovogodišnja ulaganja ili potpuno odustala od nekih projekata čiji je ukapan iznos 2,07 milijardi dinara.\nNa taj način lokalne samouprave ove godine ne mogu da računaju na projekte u oblasti zaštite životne sredine, a smanjuju se i ulaganja u sport i omladinsku politiku, vodoprivredu, poljoprivredu i kulturu.\nPokrajinska vlada danas je saopštila da je, racionalizacijom tekućih rashoda i redefinisanjem prioriteta, rebalansom obezbedjeno finansiranje najvažnijih investicionih ulaganja, kao što su protivgradna zaštita, porejkat Kamenica 3 i prečistači otpadnih voda u Malom Idjošu i Bačkoj Topoli.\nZbog okolnosti izazvanih virusom, Pokrajinska vlada je 7. aprila 2020, utvrdila mere privremene obustave izvršenja budžeta.\nU skladu sa zakonskim odredbama u predvidjenom roku je predložen rebalans budžeta.\nU današnjem saopštenju nije navedeno kada bi se poslanici Skupštine Vojvodine mogli sastati da raspravljaju o predloženom rebalansu budžeta APV.\nPokrajinska vlada, rebalans budzeta, VojvodinaNovi Sad\n28. aprila 2020. u 02.45\nJako me čudi ovo smanjenje, pošto sam saznao da je naša privreda najjača u kosmosu, da nama ne samo da nikakve pare ne trebaju, već da ćemo i da investiramo unaokolo, a malo ćemo i da pomažemo slabe i nejake privrede po Sunčevom sistemu. A pošto je izvor najpouzdaniji mogući, lično On, onda je to sigurno istina.\nDa se obriše ceo članak, jer je u pitanju greška!


Vesti: Zašto može Vašingtonski, a ne Briselski sporazum? /video/ - Sputnjik Srbija\n11:46 26 Novembar 2020\nVesti: Zašto može Vašingtonski, a ne Briselski sporazum? /video/\n18:59 20.10.2020 (osveženo 19:37 20.10.2020) Preuzmite kraći link\nPredsednik Srbije najavio opšte izbore za 3. april 2022. godine, imena ministara u nedelju\nKoji je cilj otvaranja predstavništva ruskog Ministarstva odbrane u Srbiji?\nZašto je Priština usvojila plan za sprovođenje Vašingtonskog sporazuma o normalizaciji ekonomskih odnosa sa Beogradom, a ne želi da primeni briselski koji podrazumeva i Zajednicu srpskih opština?\nIako su Bošnjačka stranka i albanska koalicija „Zajedno“ odbacile poziv mandatara Krivokapića o ulasku u novu crnogorsku vladu, ne znači da u njoj neće biti pripadnika tih naroda, ocenjuju eksperti.\nOd večeras na radiju Sputnjik nova emisija „Moj pogled na Rusiju“ koju uređuje i vodi glavna urednica Ljubinka Milinčić.


9. oktobar 2019. Potpredsednik Narodne skupštine Veroljub Arsić i generalni sekretar OEBS Tomas Greminger\nPotpredsednik Narodne skupštine Veroljub Arsić održao sastanak sa delegacijom OEBS\nPotpredsednik Narodne skupštine Veroljub Arsić i narodna poslanica Stefana Miladinović sastali su se danas sa generalnim sekretarom OEBS Tomasom Gremingerom.\nNa početku sastanka generalni sekretar OEBS, istakao je blisku saradnju OEBS i Narodne skupštine Republike Srbije, a centralne teme razgovora bili su predstojeći parlamentarni izbori, bojkot opozicije, izmene Ustava, medijske slobode, moguće izmene skupštinskog Poslovnika, kao i situacija na Kosovu i Metohiji.\nArsić je naveo da je izuzetno zadovoljan saradnjom koju ostvaruju sa misijom OEBS, naglašavajući njen značaj na regionalnom nivou. Dodao je i da ceni saradnju OEBS u oblasti reforme izbornog procesa. Potpredsednik je objasnio da određene političke stranke nastoje da dovedu u pitanje izborni proces i rezultate glasanja u Srbiji, ukazujući na činjenicu da je najznačajnije da se u izbornom procesu odražava stvarna želja građana jer od toga zavisi i sastav parlamenta. Arsić je rad Narodne skupštine Republike Srbije ocenio kao zadovoljavajući i podsetio da je u poslednjih nekoliko meseci ostvaren određeni pomak. Prema njegovim rečima, najveći problem u radu parlamenta predstavlja Poslovnik. „Liberalniji i slobodniji Poslovnik bilo bi moguće usvojiti ukoliko se usvoji kodeks ponašanja narodnih poslanika“, rekao je potpredsednik. „U poslednjem periodu smo čak imali i Radnu grupu koja je sastavila nacrt tog Poslovnika. Međutim, u raspravama o sadržaju nacrta opozicija ne samo da je pružila otpor, već je i istakla da usvajanje takvog teksta onemogućuje poslanicima da ostvaruju svoje slobode“, podvukao je Arsić. On je naglasio da vlast ne nastoji da ograniči, niti onemogući bilo čije političke slobode, iako bi usvajanje takvog nacrta doprinelo da Parlament kao predstavničko telo ostvari svoju funkciju u punom kapacitetu. „Vaša podrška u vezi sa donošenjem novog Poslovnika i novog kodeksa bi bila od velikog značaja. Očekujemo da će ocene tog dokumenta biti objektivne tako da niko ne može da nas optuži da gušimo demokratiju“, naglasio je Arsić. Potpredsednik je pojasnio da demokratski izborni procesi u Srbiji nemaju dugu tradiciju, te da je Zakon o izboru narodnih poslanika dobar, ali ga je potrebno osavremeniti. „Naša zemlja nastavlja da se razvija tehnički, tehnološki i demokratski i na potpuno je drugom nivou nego što je bila pre dvadeset godina i u skladu sa tim potrebna je modernizacija zakona“, rekao je Arsić. Prema njegovim rečima, vlast je spremna da izađe u susret predstavnicima opozicije u meri u kojoj je to u skladu sa Ustavom i zakonima, ali da određene zahteve nije moguće ispuniti. „Mi ne možemo formirati privremene organe vlasti tokom sprovođenja izbornog procesa, niti smo u mogućnosti da utičemo na uređivačku politiku privatnih medija, a pogotovo medija čije se sedište pritom ne nalazi na teritoriji Srbije“, ukazao je potpredsednik. On je naglasio da je predsednica Narodne skupštine Maja Gojković više puta javno pozvala predstavnike opozicije na razgovore, te da je predlog odbijen, uz zahtev da predsednica Narodne skupštine podnese ostavku.\nArsić je povodom predstojećih parlamentarnih izbora izrazio zabrinutost zbog stanja u južnoj srpskoj autonomnoj pokrajini Kosovo i Metohija i izrazio nadu da će OEBS zadržati neutralnu poziciju. Naveo je da albanska strana kontinuirano vrši pritisak na srpsko stanovništvo zastrašivanjem, napadima na njihovu imovinu i inicijativom kosovskih Albanaca o tzv. ujedinjenju severnog i južnog dela Kosovske Mitrovice. Podsetio je i na to da je od potpisivanja Briselskog sporazuma, pre gotovo sedam godina, srpska strana ispunila sve tačke Sporazuma, dok albanska nije ispunila jedini uslov koji se očekivao od nje. Potpredsednik je naveo i niz jednostranih poteza kojim prištinska strana urušava dijalog, poput upada specijalnih snaga kosovske policije na sever KiM, 28. maja, usvajanje statuta rudarskog kombinata „Trepča“, 3. februara, uvođenje 100 odsto dodatnih carina na srpske proizvode kojom se krši CEFTA sporazum. Svi jednostrani akti od strane privremenih institucija u Prištini ugrožavaju mir i stabilnost u čitavom regionu i blokiraju pregovore na kojima bi se postiglo konačno i obostrano prihvatljivo rešenje.\nGreminger je istakao da će OEBS nastaviti da podržava rad Narodne skupštine, pogotovo po pitanjima jačanja nadzorne uloge Parlamenta, njene vidljivosti i transparentnosti. Sekretar je pohvalio napore narodnih poslanika da se razvije etički kodeks ponašanja i unapređenje poslovnika. Istakao je da OEBS podržava reforme u izbornom procesu i dodao da OEBS raspolaže instrumentima koji ovom procesu mogu pomoći. Dodao je i to da će ODIHR u novembru poslati misiju koja će nadzirati redovne parlamentarne izbore za narodne poslanike u martu iduće godine.\nPoslanica Stefana Miladinović zahvalila se delegaciji i zaključila da OEBS i Narodna skupština treba da nastave delotvornu saradnju po pitanju jačanja vidljivosti Parlamenta u društvu. Posebno je istakla saradnju sa Ženskom parlamentarnom mrežom i pozitivne promene koje je donela. Navela je da su se narodni poslanici godinama unazad trudili da podignu nivo institucije kao nadzornog tela koje poštuju ne samo Vlada i sudstvo, već i ostale institucije i društvo uopšte. Miladinović je iskoristila priliku i da pohvali transparentnost rada Skupštine, prema procenama UNDP, kao prve u državi i druge u regionu. Kao šef stalne delegacije u PS OEBS, Miladinović je iskoristila priliku i da spomene da je na jesenjem zasedanju učestvovala i kao specijalni predstavnik PS OEBS za Digitalnu agendu.


„Crveni đavoli” vrede bogovski – SPORT\nMančester junajted je na transfere i plate igrača od svih klubova na svetu izdvojio najviše – 718 miliona evra – prestigavši tako prošlogodišnji rekord Reala\nlnici Mančester junajteda su izdvojili 718 miliona evra na transfere i plate igrača kako bi formirali sadašnji tim, što ih čini najskupljom fudbalskom ekipom na planeti. „Crveni đavoli” su prestigli Real, koji je držao prethodni rekord, postavši najvrednija ekipa u istoriji fudbala.\nNajviše novca ove sezone izdvojeno je na transfer Pola Pogbe, čiji je prelazak iz Juventusa koštao 105 miliona evra. Francuz je tako postao najskuplji fudbaler u istoriji, a iza sebe je ostavio Gereta Bejla i Kristijana Ronalda iz Reala. Usledio je potpis još jedne fudbalske zvezde – Zlatana Ibrahimovića, zatim Henriha Mihtarijana, ali i perspektivnog igrača Erika Bejlija iz Viljareala. Šveđanin je došao bez obeštećenja, dok su ostala tri igrača koštala Junajted 185 miliona evropskih novčanica. Pre njih klub su prethodnih sezona pojačali i Huan Mata, Martijal…\nIako su potrošili 185 miliona evra više nego prošle godine, fudbaleri Junajteda igraju promenljivo ove sezone. U Premijer ligi zauzimaju šestu poziciju sa skorom od četiri pobede, jednog remija i dva poraza. I pored toga što imaju najskuplju ekipu „crveni đavoli” ne igraju u Ligi šampiona. Umesto u elitnom takmičenju učestvuju u Ligi Evrope gde imaju polovičan učinak – po jednu pobedu i poraz.\nDrugi na ovoj listi je Real čija ekipa vredi 634 miliona evra. „Kraljevski klub” je aktuelni osvajač Lige šampiona i tim koji je najviše puta bio prvak Evrope – čak jedanaest. Takođe, oni u svom sastavu imaju trojicu od deset najskupljih igrača današinje – Gereta Bejla, Kristijana Ronalda i Hamesa Rodrigeza.\nMadriđani, za razliku od prethodnih sezona, nisu se razbacivali parama u letnjem prelaznom roku. Oni su doveli samo svog bivšeg igrača Alvara Moratu kog su Juventusu platili oko 25 miliona evra.\nIpak, oni su ove godine potrošili 47 miliona evropskih novčanica više u odnosu na 2015/16. Real je dobro započeo sezonu sa pet pobeda, ali je na poslednja četiri susreta vezao isto toliko remija.\nSledi ih još jedan klub iz Engleske, Mančester siti, čiji tim vredi 611 miliona evra. Vlasnici „građana” su ove sezone rešili da renoviraju tim dovođenjem desetak igrača među kojima su Džon Stons, Leroj Sane, Gabrijel Hesus, Ilkaj Gundogan, Nolito, Klaudio Bravo… Prethodno su doveli jednog od najuspešnijih trenera u poslednjoj deceniji – Đozepa Gvardiolu.\nSiti je prošle sezone stigao do polufinala Lige šampiona, što im je bio najveći uspeh u istoriji kluba, ali izgleda da se bogati šeici ne zadovoljavaju time. Zato su ove sezone u plate i transfere uložili 78 miliona evropskih novčanica više nego prethodne. Za sada su im se ulaganja isplatila jer su odlično počeli sezonu sa deset pobeda u svim takmičenjima, ali potom je usledio remi sa Seltikom u Ligi šampiona i poraz od Totenhema u domaćem prvenstvu.\nIza je Barselona koja je za transfere i plate igrača uložila više od sto miliona manje od „građana” – 485. I pored toga što katalonski klub vredi manje od konkurenata, on jedan od najuspešnijih klubova na svetu u poslednjoj deceniji sa čak 27 osvojenih trofeja. Španski klub se može podičiti i da ima najefikasniji napadački trio koji čine Lionel Mesi, Luis Suarez i Nejmar.\nZanimljivo da petoplasirani tim engleskog šampionata Everton, koji je poslednji trofej osvojio još davne 1995. godine (FA kup), ima vredniji tim od prošlosezonskog finaliste Lige šampiona Atletika.\nNajskuplje fudbalske ekipe na svetu\nMančester junajted 718\nMančester siti 611\nPari Sen Žermen 455\nBorusija (D) 237\nVest Hem 196\n*sume u milionima evra\nTags: fudbal, klubovi, najbogatiji\nPrevious Dobro, ali DOBRO zapamtite ovog klinca: Ima 13 godina i već je debitovao za U-20 tim Seltika! (VIDEO)\nNext „Moj kiosk“ i „Vujić voda“ uz FSS


Dvokrevetna soba sa zajedničkim kupatilom ima taksu od 16 evra po noćenju i dodatna tri evra po osobi za jedno noćenje, a u Berlinu u luksuznom hotelu noćenje u dvokrevetnoj sobi ima taksu od 12 evra. U hotelu sa pet zvezdica u Rimu taksa iznosi 14 evra, što je trenutno najviše u Evropi, ali i to će biti manje od takse za noćenje u hotelu sa jednom zvezdicom kada Amsterdam uvede povećanje turističkog poreza.\nNEMAČKI AUTO GIGANT SVE BLIŽI LOKACIJI NOVE FABRIKE Folksvagen osnovao filijalu u Turskoj\n"Veliki broj turista doprinosi velikim troškovima za održavanje grada bezbednim i čistim, kao i održavanje javnog prostora poput trotoara, mostova i ulica u dobrom stanju", rekao je portparol Amsterdama.\nPovećanje turističke takse najavila je i Venecija, i to u visini od 10 evra za one koji dolaze samo na jedan dan, a za one koji ostaju da prenoće neće važiti uvećanje.\nGradovi koji se takođe bore sa prevelikim brojem turista su Barselona i Dubrovnik, ali oni nisu najavljivali porast cena turističkih nameta.


IVAN VEJVODA: Klintonova i Eštonova potvrđuju da je Balkanu mesto u EU | Autonomija\nIVAN VEJVODA: Klintonova i Eštonova potvrđuju da je Balkanu mesto u EU\nTransatlanski savez čini pola svetskog bruto dohotka. Zdrav razum nalaže da se pridružimo, čak i takvoj EU u velikim problemima, nego da ostanemo mali i slabi izvan nje\nVejvoda: Značajna je na nivou simbolike, ona je dokaz jačine i snage transatlantskog odnosa prema zajedničkoj viziji budućnosti Balkana u ujedinjenoj Evropi. I naravno, važno je za nas u regionu da, bez obzira što jesmo periferija, i dalje postoji interes da se dokrajči ovaj proces demokratizacije i integracije u Evropu čiji je ovo još neintegrisani deo. Transatlanski savez čini pola svetskog bruto dohotka, EU ima pola milijarde ljudi. Zdrav razum nalaže da se pridružimo, čak i takvoj Uniji koja je u velikim problemima, nego da ostanemo mali i slabi izvan nje.


Beogradski centar za ljudska prava - Belgrade Centre for Human Rights » Nedovršena privatizacija u Srbiji\nNedovršena privatizacija u Srbiji\nObjavili smo Vodič za Srbiju o biznisu i ljudskim pravima, koji je rezultat zajedničkog rada Beogradskog centra za ljudska prava i Danskog instituta za ljudska prava. U nedeljama koje dolaze ukazaćemo na najupečatljivije primere uticaja kompanija na ljudska prava koji su istaknuti u Vodiču.\nJedan od najvećih izazova sa kojima se suočavaju tranzicione zemlje je proces privatizacije kojim su obuhvaćeni zemljište, proizvodni pogoni i javni servisi kojima je prethodno upravljala država. U Srbiji, kao i na drugim mestima, ovaj proces još uvek traje i idalje je praćen kontroverzama. Beogradski centar za ljudska prava partner Country Guide-a u Srbiji, izveštavao je 2011. godine da su nekada društvena preduzeća privatizovana na netransparentan način što je rezultiralo hiljadama otupuštenih radnika.\n[…] privatizacija koja je po proširenom mišljenju izvedena na brzoplet i koruptivan način i dovela do toga da mnoga uspešna preduzeća budu pod izuzetno povoljnim uslovima, pa i bez tendera i licitacija, prodata nesolidnim partnerima koji nisu imali interesa da nastave proizvodnju već da na jeftin način dođu do zgrada i postrojenja koja su prisvajali, a privatizovana preduzeća dovodili do stečaja ostavljajući tako za sobom veliku masu nezaposlenih i građana koji su izgubili stečena prava na socijalnu zaštitu i davanja.\nPrema izveštaju koji je aprila 2013. godine objavio U.S. Department of State, 2.350 kompanija je privatizovano od 2000. godine. U 646 slučaja (27 procenata), kupci nisu ispunili svoje ugovorne obaveze i oni su stoga poništeni. Od 2011. godine bojni pokušaju privatizacije velikih državnih preduzeća ostali su neuspešni.\nEvropska komisija je 2012. godine identifikovala preduzeća u vlasništvu države kao najveće gubitnike srpske ekonomije.\nUticaj države na privredu je i dalje veliki, takođe i zbog dominantnog udela državnog vlasništva u glavnim sektorima srpske privrede, kao što je energetika (struja i gas), železnički i vazdušni saobraćaj i telekomunikacije. Preduzeća u državnom vlasništvu, koja inače imaju previše zaposlenih, zapošljavaju više od 10% svih zaposlenih kod pravnih lica. Ona prave gubitke od oko 1 milijarde evra ili oko 40% svih gubitaka privrede. Privatizacija preduzeća u društvenom vlasništvu je praktično stala. U 2011. samo dva preduzeća su prodata putem javnog tendera (sa\nprihodom od prodaje u iznosu od 1 miliona evra i obavezom ulaganja od 4,3 miliona evra) i dva preduzeća su prodata putem aukcija.\nKao rezultat odložene privatizacije, raskida ugovora ili re-naconalizacije, država još uvek ima kontrolu nad brojnim velikim preduzećima u sektoru proizvodnje. Trenutno, portfolio Agencije za privatizaciju se sastoji od 408 preduzeća. Ukupno 171 preduzeće je u procesu restrukturiranja i većina preostalih firmi će biti prodata putem stečaja ili likvidacije.\nOvakva situacija potencijalno može imati veoma značajne implikacije za kompanije koje posluju u Srbiji, jer je značajan broj njihovih poslovnih partnera ili dobavljača mogu biti u vlasništvu države ili procesu privatizacije. Evo samo jednog primera, U.S. Department of State je istakao u svom Investment Climate Report iz 2013. godine da privatizacije mogu znatno da zakomplikuju kupovinu zemljišta:\nVlasništvo nad zemljištem može biti komplikovano i nejasno usled više faktora – zahteava za restituciju, gradnje bez dozvole ili divlje gradnje, ograničenja prava na “pravo korišćenja”, zloupotrebe prava, itd. […]\nInvestitori nastavljaju da se žale da se konverzija zemljišta odugovlači iz različitih razloga. Lokalne vlasti često nisu stručne da procene vrednost zemljišta kao i za druge tehničke aspekte konverzije, katastar izbegava da pozitivno mišljenje o zahtevu za konverzijom, a javno pravobranilaštvo često osporava upis konverzije u zemljišnim knjigama.\nFotografija Flickr korisnika Antti T. Nissinen


Jelena Karleuša: Koga LGBT populacija ne prepozna, taj neće pobediti na Evroviziji – Tračara\nSkroman ali divan nastup nastup naše Nevene Božović u prvom finalu Evrovizije je bio dovoljan da očara publiku i obezbedi mesto u finalu. Međutim, domaće i evropske kladionice joj ne predviđaju visok plasman, a čini se da slično mišljenje ima i Jelena Karleuša.\nPevačica se danas oglasila na Instagramu porukom:\n“Sve dok Srbija na Evrosongu bude slala pesme bez smisla i poruke, ljude koji ni u svojoj zemlji nisu uspeli da dotaknu publiku, nastup bez ikakve ideje – svake godine će se dešavati isto“, započinje pevačica, pa dodaje:\n“Neka pobeda Marije Šerifović bude šablon po kom mora da se radi-hrabra pesma koja je poslala snažnu poruku uz inteligentan nastup. Evrosong je takmičenje u ideji, poruci, hrabrosti i originalnosti uz ozbiljno koketiranje sa LGBT stavovima. Koga LGBT populacija ne prepozna i ne ’oseti’, taj na Evrosongu neće napraviti ništa. Srbija je zemlja koja zaslužuje mnogo više od puke osrednjosti i zemlja koja je navika na pobedu”, napisala je Karleuša.\nKarleuša inače ima dugu istoriju sa ovim muzičkim takmičenjem, a više o tome pročitajte klikom na link OVDE.\nevrovizija, jelena karleuša, nevena božović\nPrevPrethodna vestDirljiva poruka Demi Lovato rasplakala mnoge\nNaredna vestPevač na udaru jer je majku poljubio u ustaNext\nNajveći domaći hitovi 2012.


Kurti traži albansko jedinstvo u Bujanovcu i Preševu - Bujanovačke\nPočetna NASLOVNA Kurti traži albansko jedinstvo u Bujanovcu i Preševu\nBujanovac, 10. mart 2022. Zbog dešavanja u Ukrajini i mogućih efekata na region albanske stranke na jugu Srbije treba da budu ujedinjene, zaključeno je na sastanku političkih predstavnika Albanaca i kosovskog premijera Albina Kurtija, kaže predsednica opštine Preševo Ardita Sinani.\n-Na sastanku je ocenjeno da su jedinstvo albanskih političkih partija u Preševskoj dolini, njihovo pravilno političko opredeljenje, kao i stabilnost lokalnih i regionalnih institucija, veoma važni u aktuelnoj situaciji neizvesnosti, kao rezultat efekata dešavanja u Ukrajini – rekla je Sinani posle sastanka u Prištini.\nKurti je i ranije pozivao, a albanski političari iz Bujanovca i Preševa se deklarativno zalagali za jedinstvo, ali na parlamentarne izbore 3. aprila izlaze razjedinjeni – na dve izborne liste.\nPored Sinani, na još jedan sastanak sa kosovskim premijerom ponovo su išli predsednik opštine Bujanovac i šef Demokratske partije (DP) Nagip Arifi, šef Partije za demokratsko delovanje (PDD) Šaip Kamberi i predsednik Nacionalnog saveta Albanaca (NSA) Ragmi Mustafa.\nU delegaciji albanskih političara nije bilo Šćiprima Arifija, šefa Alternative za promene.\nTAGalbanske stranke albin kurti jedinstvo\nPrevious PostMitrović: Albanci sa dve izborne liste vrše pritisak na Srbe da se sele iz Bujanovca Next PostNastavak dijaloga sa Albancima, u Bujanovac stižu ministarke


U Rusiji 326.448 zaraženih koronavirusom @ StartBiH.ba\nRusija je potvrdila 8.894 novih slučajeva COVID-19 u proteklih 24 sata, čime je ukupan broj zaraženih porastao na 326.448, saopćio je u petak ruski centar za odgovor na pandemiju koronavirusa.\nJednodnevno povećanje broja zaraženih opalo je na manje od 10.000 ljudi sedmi uzastopni dan, pokazali su podaci centra.\nBroj preminulih porastao je za 150 na 3.249, dok se 99.825 ljudi izliječilo, uključujući 7.144 tokom proteklih 24 sata.\nMoskva, najteže pogođena ruska regija, potvrdila je 2.988 novih slučajeva u proteklih 24 sata, čime je ukupan broj zaraženih u ruskoj prijestonici porastao na 158.207.\nRuska nadzorna zdravstvena agencija Rospotrebnadzor saopćila je u petak da je 277.068 ljudi pod medicinskim nadzorom zaključno s četvrtkom.\nViše od 8,1 miliona laboratorijskih testova na COVID-19 obavljeno je širom Rusije, prenosi Xinhua.


Smeće svuda, samo ne u kontejneru - Boom93\nFoto poslala V.Mitić smeće u Busiju\nPored kontejnera se nalaze i delovi nameštaja, izbačena wc šolja, krevet, kao i razbacano smeće i kese koje vise po drveću pa prizor izgleda zaista neugledno.\nOvo je već treći put kako građani ukazuju na neodgovornost u ovoj ulici. Boom 93 je i pre nekoliko dana objavljivao fotografije sa ove lokacije koje su građani slali redakciji.\nSlike prepunih kontejnera i kanti za otpatke, uz koje građani neretko odlažu kabasti otpad i džakove kućnog smeća su svuda oko nas. Smeće bačeno pored kontejnera dodatno raznose psi i mačke pa je prizor još neugledniji.\nOznakeBusije ekologija Grad kabasti otpad kontejneri Naselje Smeće


Šefovi diplomatija: Odnosi Srbije, Turske i BiH na odličnom nivou – Južnobanatske Vesti\nŠefovi diplomatija: Odnosi Srbije, Turske i BiH na odličnom nivou\nMinistri spoljnih poslova Srbije, Turske i Bosne i Hercegovine, Ivica Dačić, Mevlut Čavušoglu i Igor Crnadak saglasili su se danas u Beogradu da su političke veze tri zemlje na odličnom nivou, ali da ima prostora za unapredjenje ekonomske saradnje.\nDačić je posle sastanka sa šefovima diplomatija BiH i Turske rekao novinarima da tri zemlje ostaju posvećene saradnji u zajedničkim spoljnopolitičkim prioritetima, poput punopravnog članstva u EU, iako se suočavaju sa izazovima na tom putu.\n„Naše tri zemlje žele da postanu članice EU i u tom smislu Srbija podržava evropske integracije BiH i Turske“, kazao je šef srpske diplomatije.\nOn je rekao da su BiH i Turska značajni ekonomski partneri Srbije, navodeći da je trgovinska razmena sa BiH u prvih devet meseci ove godine iznosila milijardu i 289 miliona evra, 15 odsto više u odnosu na prošlu godinu, a sa Turskom 710 miliona evra, što je povećanje od 12 odsto.\nDačić je ukazao na značaj otvaranja zajedničkog trgovinskog predstavništva Srbije i BiH u Istanbulu, dodajući da je to dobar način za jačanje trgovinskih veza tri zemlje.\nŠef srpske diplomatije je kazao da su vlasti u Beogradu zainteresovane za unapredjenje saradnje u oblasti energetike i turizma, kao i da je Turska zainteresovana da učestvuju u izgradnji autoputa Beograd Sarajevo.\nDodao je da se Srbija interesuje za eventualne probleme na relaciji EU i Turske po pitanju migrantske krize, navodeći da bi šum u odnosima mogao da predstavlja opasnost za Srbiju.\nŠef diplomatije BiH Igor Crnadak ocenio je da su odnosi tri zemlje odlični i da treba usmeriti pažnju na jačanje ekonomskih veza.\nKomentarišući posetu članova Predsedništva BiH Beogradu, rekao je da mu je žao što je konferencija za novinare na kraju odnela najviše pažnje, iako se o ključnim pitanjima veoma otvoreno razgovaralo na sastanku.\nCrnadak je rekao da je Turska spremna da podrži izgradnju autoputa Sarajevo Beograd, a da je u „bosanskom dvorištu“ dogovor oko trase tog autoputa.\n„Na nama je da uprkos mnogim uticajima smognemo snage i povežemo Beograd i Sarajevo na adekvatan način“, rekao je Crnadak.\nMinistar spoljnih poslova Turske Mevlut Čavušoglu rekao je da je u Beogradu vodio otvorene razgovore sa kolegama iz Bosne i Hercegovine i Srbije, i da je u fokusu bila ekonomska saradnja.\nČavušoglu je rekao da Turska podržava investitore koji žele da ulažu u regionu i da će podržati i učestvovati u izgradnji autoputa Beograd Sarajevo.\nŠefovi diplomatija Srbije, BiH i Turske najavili su da će održati sledeći trilateralni sastanak u prvoj polovini sledeće godine u Turskoj.\nRusi ljuti zbog suspenzije sa ZOI\nTilerson najavio momentalne pripreme za selidbu ambasade u Jerusalim


Vreme 922 - 85 godina prvog nocnog leta: Trka s Orijent ekspresom -->\n85 godina prvog noćnog leta >\nNakon završetka Prvog svetskog rata, u svetu je došlo do naglog razvoja civilnog vazduhoplovstva. Ratom opustošena Kraljevina Srba, Hrvata i Slovenaca, iako je raspolagala određenim vazduhoplovnim potencijalom, nije bila u finansijskoj mogućnosti da razvije sopstveni, a još manje da se uključi u međunarodni vazdušni saobraćaj. Zato je sa zadovoljstvom prihvaćen predlog francusko-rumunske kompanije Franko-Rumen (Compagnie Franco-Roumanie de Navigation Aériene, osnovana 1920) da se jedno od sletanja na planiranoj relaciji Pariz–Carigrad obavi u Beogradu, imajući u vidu njegov geografski položaj i realna očekivanja da će iz Beograda uvek biti putnika za velike evropske gradove.\nLOKACIJA ZA AERODROM: Prva naša obaveza bila je da se odredi lokacija novog aerodroma. Kako je bila reč o zajedničkom projektu, iz Francuske je kao pomoć ubrzo stigla grupa vazduhoplovnih stručnjaka. Nakon što su u široj okolini Beograda obišli sve terene predložene za aerodrom, stručnjaci Kompanije su se opredelili za teren u okolini obližnjeg Pančeva, kao privremeno rešenje za uspostavljanje aeroplanske stanice, dok se u neposrednoj blizini Beograda ne izgradi aerodrom (biće to, kasnije, aerodrom ispod Bežanijske kose). Već 16. februara, na zahtev vlade, Senat grada Pančeva je doneo odluku da se za potrebe gradnje aeroplanske stanice dodeli zemljište pašnjaka pored Jabučkog rita, dužine i širine od po 500 metara, uz uslov da "pašnjak i dalje ostane za pašenje marve, koja bi se za ono kratko vreme dok se aeroplan na aerodrom spušta i diže, odgovarajućim znakom na vreme uklonila (...) jer je to isto u Pragu i drugim mestima".\nMala privreda >


Humanitarna organizacija "Srbi za Srbe" organizuje turnir u pikadu "Pikado iz bloka" u kafeu "Pub Darkwood" u nedelju 14. aprila – GEM info\nHumanitarna organizacija “Srbi za Srbe” organizuje turnir u pikadu “Pikado iz bloka” u kafeu “Pub Darkwood” u nedelju 14. aprila\n13/04/2019 19/04/2019 Redakcija 0 Comments\nHumanitarna organizacija “Srbi za Srbe” organizuje u nedelju 14. aprila od 14 časova u kafeu “Pub Darkwood” turnir u pikadu “Pikado iz bloka”. Kotizacija za učešće je 300 dinara a sav prihod i donacije koje se prikupe na turniru biće dodeljenje porodicama sa četvoro ili više dece širom Srbije i KiM. Organizacija je nastala krajem 2005. godine, prvenstveno kao ideja srpskog naroda u rasejanju da se okupi oko plemenitih ciljeva, tačnije, oko projekata pomoći socijalno ugroženim višedetnim srpskim porodicama širom Balkana.\nUz prepoznatljiv slogan – Deca su naša budućnost – organizacija je, od 2005. godine, zahvaljujući brojnim donatorima iz celog sveta, prikupila dva miliona evra donacija sa kojima je direktno pomogla više od 2.000 porodica sa više od 12.000 dece, širom Balkana. Pored direktne materijalne pomoći porodicama, u više navrata pomoć je pružana i narodnim kuhinjama, porodilištima, bolnicama, osnovnim i srednjim školama, univerzitetima i drugim institucijama koje svakodnevno brinu o zdravlju i obrazovanju dece. Od nedavno ovoj organizaciji priključila se i naša sugrađanka Jana Kecman.\nZahvaljujući brojnim donatorima širom sveta, više stotina porodica danas živi u toplim domovima, imaju nova kupatila, struju i vodu, belu tehniku, krovovi više ne prokišnjavaju… Mnogo je dece koja su prvi put dobila svoju sobu, krevet, radni sto, plakar, igračku, kompjuter. Pored donacija, humanitarna organizacija “Srbi za Srbe” pokrenula je početkom marta 2015. godine nacionalnu kampanju za pomoć socijalno ugroženim porodicama širom Srbije u saradnji sa mobilnim operaterima Telekom, Telenor i Vip. Putem humanitarnog SMS broja 7763 u toku marta pristiglo je ukupno 2.655 poruka, a od početka akcije ukupno 159.453 poruka.\nNova sezona sportsko-humanitarnog turnira u brzom šutiranju trojki “Trojka iz bloka” zvanično je počela u martu. Trenutno nije u mogućnosti da se organizuje u Lazarevcu, pa će u nedelju po prvi put biti organizovan turnir u pikadu.\nOrganizacija je do sada zvanično registrovana u Srbiji, Republici Srpskoj, Crnoj Gori, Austriji, Švajcarskoj, Nemačkoj, Norveškoj, Sjedinjenim Američkim Državama, Kanadi i Švedskoj, uz brojna predstavništva u drugim državama, koja će uskoro postati i zvanično registrovane organizacije. Pored deset ogranaka u svetu, organizaciju Srbi za Srbe danas čini više stotina volontera, osam zaposlenih osoba u Srbiji, dve zaposlene osobe u Republici Srpskoj i preko 15.000 donatora. Svi koji žele da svojim zalaganjem doprinesu radu ove organizacije mogu to učiniti prijavom na sajtu srbizasrbe.org ili na stranici ove organizacije na društvenim mrežama.\nŠeruj post "Humanitarna organizacija “Srbi za Srbe” organizuje turnir u pikadu “Pikado iz bloka” u kafeu “Pub Darkwood” u nedelju 14. aprila"\n← Slobodan Mitrović postao član seniorske reprezentacije Srbije u Kik boksu\nVečiti romantik Željko Vasić oduševio Lazarevčane →


Zabrana GM useva u Austriji i Italiji\nAustrijska ministarka zdravlja i jedan broj italijanskih ministara potvrdili su da su obe zemlje zvanično zatražile izuzeće za uzgajanje osam sorti GM kukuruza, već dozvoljenog ili onog koji je u proceduri odobravanja. Zahtev je potpuno usklađen sa novim propisima EU.\n- Austrija je iskoristila novoustanovljena pravila EU koja se odnose genetički modifikovane useve, izjavila je ministarka Oberhauzer. Ona je dalje dodala da je zahtev Austrije dostavljen Evropskoj komisiji ranije ove nedelje.\nU međuvremenu, italijanski ministri poljoprivrede, prehrane, šumarske politike, zaštite životne sredine i zdravlja, najavili su da pripremaju osam pisama za svaku sortu GM kukuruza koju će EU da odobri 3. oktobra.\nU ponedeljak se i Severna Irska pridružila masovnom talasu evropskih zemalja koje su odlučile da zabrane gajenje GM useva, po novim propisima EU, usvojenim ranije ove godine.\nSeverna Irska i Litvanija su pratili Francusku, koja je takođe najavila svoju odluku prošle nedelje, baš kao i Grčku i Letoniji, tražeći zabranu širenja GM useva. Jasno je takođe da će Nemačka i Škotska slediti isti put.\nNemački ministar poljoprivrede Kristijan Šmit je poručio još u avgustu da će tražiti primenu zakona EU, usvojenog u martu, o zabrani upotrebe GM useva. Ovo je usledilo nakon nešto ranijeg obaveštenja škotske vlada da će preduzeti sličnu akciju u cilju zaštite statusa Škotske kao čiste, zelene države.


26.07.2013 u 12:48\nNova taktika trgovaca\n26.07.2013 u 12:46\nKako uplatiti novac nekome u inostranstvu\nKako mnogi organizuju letovanja u sopstvenoj režiji, a ponude nalaze na internet sajtovima, jedan od glavnih problema koji se može javiti jeste– kako uplatiti novac nekome u inostranstvu. U toj situaciji neophodni su banka ili neki servis za slanje novca. Naime, da bismo uplatili novac nekome u inostranstvu, imamo tri opcije – klasičnu uplatu u banci sa računa na račun, slanje novca „Vestern...\n26.07.2013 u 12:43\nNe volim da dugujem\n22.07.2013 u 15:00\nKako do dozvole za halal i košer hranu\nOdluka da se u Poljskoj zabrani ritualno klanje stoke zbog prehrane, što je izazvalo oštre reakcije jevrejske i muslimanske zajednice širom sveta, neće uticati na proizvodnju u našoj zemlji, tvrde za „Politiku” pripadnici ovih zajednica. Tim pre što Srbija ima usvojen halal standard, a u poslednjoj deceniji je u proseku od osam do deset firmi godišnje tražilo košer sertifikat.\n15.07.2013 u 13:00\nSrbija najviše uvozi pileće meso\nZa prvih šest meseci ove godine u Srbiju je uvezeno 3.786 tona mesa, od čega čak 3.260 tona živinskog, pokazuju podaci Uprave carine. Istovremeno, cena kvalitetnog pilećeg mesa (filea) u maloprodaji nikad nije bila viša, pa je tako skuplja čak i od junetine i svinjetine čiji je uvoz ove godine drastično pao. Stručnjaci različito komentarišu razlog potpunog dizbalansa cena na tržištu. Prema...\nZašto zeleni karton nije besplatan\nI dok je u velikom broju osiguravajućih kuća „zeleni karton” naprasno pred odmore poskupeo za čak 50 odsto (na 3.000 dinara) ovaj dokument besplatan je u mnogim evropskim državama ili košta svega nekoliko evra, saznaje „Politika”. Vest o poskupljenju „zelenog kartona”, koju je naš list nedavno objavio, izazvala je nezadovoljstvo mnogih koji će se ka letovalištima u Grčkoj uputiti preko Makedonije....\nSlaba ponuda turističkih kredita\nIako je prethodnih godina u ponudi banaka bilo turističkih kredita, mala potražnja za njima dovela je do toga da samo jedna banka trenutno ima u ponudi namenske turističke kredite. Zbog toga, u nedostatku gotovine za plaćanje godišnjeg odmora, mnogi potežu za kreditnim karticama, dozvoljenim minusom, čekovima ili običnim gotovinskim kreditima koji su uvek skuplja varijanta. Glavno pitanje koje se u...\nBez pomaka u radu javnih službi\nNišta od jeftinijeg rominga ovog leta\nGrađani zemalja članica Evropske unije od danas su dobili znatno jeftiniji roming, dok će korisnici iz Srbije na to još morati da čekaju. Kako je saopštila Evropska komisija, a prenosi Beta, skidanje podataka preko mobilnog telefona u romingu među članicama Evropske unije od danas je jeftinije za 36 odsto. Osim toga, mobilni operateri u EU će morati da smanje cene i drugih usluga u romingu, od...


RADILO SE: REALIZOVANO 90 POSTO ZAKLJUČAKA SA SJEDNICA VIJEĆA MINISTARA BIH | Hayat.ba\nRADILO SE: REALIZOVANO 90 POSTO ZAKLJUČAKA SA SJEDNICA VIJEĆA MINISTARA BIH\nVijeće ministara Bosne i Hercegovine utvrdilo danas na sjednici je Prijedlog ugovora o grantu (Koridor Vc 2, poddionica: Buna - Počitelj) između Bosne i Hercegovine i Evropske banke za obnovu i razvoj koji se odnosi na investicioni grant iz programa Evropski zajednički fond za zapadni Balkan.\nRadi se o grantu Evropske unije vrijednom 6.219.140 eura, a sredstva su namijenjena za izgradnju autoputa po međunarodnim standardima dužine 7,2 km između Bune i Počitelja.\nPrijedlog ugovora sa Osnovama za zaključivanje biće dostavljen Predsjedništvu BiH u daljnju proceduru, a za bh. potpisnika predložen je ministar finansija i trezora.\nVijeće ministara BiH je sa pet glasova za i četiri protiv utvrdio Nacrt zakona o budžetu institucija Bosne i Hercegovine i međunarodnih obaveza Bosne i Hercegovine za 2021. godinu, koji će Ministarstvo finansija i trezora BiH dostaviti Predsjedništvu BiH, nadležnom za njegovo predlaganje.\nUkupni prihodi, primici i finansiranje institucija BiH u 2021. godini iznose 1.027.100.000 KM, što je povećanje za 3 posto u odnosu na budžet iz prethodne godine, dok servisiranje vanjskog duga Bosne i Hercegovine iznosi 843.905.504 KM i veće je za 5 pet u odnosu na budžet institucija BiH za 2020. godinu.\nUkupni rashodi institucija Bosne i Hercegovine i servisiranje vanjskog duga Bosne i Hercegovine u Nacrtu budžeta za 2021. godinu iznose 1.871.005.504 KM i u odnosu na 2020. godinu veći su za 4 posto, odnosno 67.452.574 KM.\nGRANT EU VRIJEDAN 595 HILJADA EURA ZA BOLJE VODOSNABDIJEVANJE U ZVORNIKU\nVijeće ministara BiH utvrdio je Prijedlog sporazuma o grantu između Bosne i Hercegovine, Republike Srpske, Grada Zvornika i Evropske investicione banke, Zajednički evropski fond za zapadni Balkan/VB-IG04-BIH-ENV-02, „Bosna i Hercegovina, VATSAN program (Program vodosnabdijevanja i sanitarnih usluga) u Republici Srpskoj: Lokanj – Pilica: vodonabdijevanje Faza 1 i postrojenje za pročišćavanje otpadnih voda za naselje Tabance u Gradu Zvorniku“.\nGrant Evropske unije je vrijedan 595 hiljada eura, a ukupan cilj Projekta je da se unaprijedi i poboljša sistem vodosnabdijevanja i upravljanja otpadnim vodama u Zvorniku. To će se ostvariti izgradnjom sistema koji će garantovati snabdijevanje dovoljnih količina higijenski sigurne vode potrošačima i izgradnju lokalnog postrojenja za prečišćavanje za naselje Tabanci.\nTim grantom je pokrivena polovina ukupno potrebnih sredstava za realizaciju Projekta procijenjene vrijednosti 1.190.000 eura, a preostala sredstva su osigurana zajmom EIB-a od 254,8 hiljade eura i domaćim doprinosom od 340,2 hiljada.\nPrijedlog sporazuma o grantu sa Osnovama za njegovo zaključivanje bit će dostavljen Predsjedništvu BiH, a za potpisnika je predložen ministar finansija i trezora BiH.\nULAGANJE U VODOSNABDIJEVANJE: OSIGURAN 1,5 MILION EURA GRANTA EU ZA JAJCE\nVijeće ministara BiH utvrdio je Prijedlog sporazuma o grantu između Bosne i Hercegovine, Federacije Bosne i Hercegovine, Općine Jajce i Evropske investicione banke, Zajednički evropski fond za zapadni Balkan/VB-IG04-BIH-ENV-04, ,,Bosna i Hercegovina, VATSAN projekt u Federaciji Bosne i Hercegovine: Ulaganja u vodosnabdijevanje na desnoj obali rijeke Vrbas i smanjenje gubitaka u općini Jajce“.\nRiječ je o grantu EU vrijednom 1,5 milion eura, a korist od projekta imat će 27.258 stanovnika Jajca kojima će se unaprijediti životni uslovi pružanjem adekvatnih sanitarnih usluga i zadovoljavanjem potrebe vodosnabdijevanja i odlaganja otpadnih voda.\nProjekt podrazumijeva izgradnju i ulaganje u vodosnabdijevanje na desnoj obali rijeke Vrbas, od izvora Resnik i smanjenje gubitaka vode u okviru postojećeg sistema, kao i izgradnju sedam malih postrojenja za prečišćavanje vode na desnoj obali rijeke Vrbas u općini Jajce.\nUkupna vrijednost projekta procijenjena je na 9.244,964,00 eura, od čega je zajam EIB-a 4,09 miliona eura, doprinos Općine Jajce 2,04 miliona eura, grant VBIF-a (Investicioni fond za zapadni Balkan) – doprinos Evropske unije u iznosu 1,5 milion eura i ostali izvori u iznosu od 1,61 miliona eura.\nPrijedlog sporazuma sa Osnovama za njegovo zaključivanje bit će dostavljen Predsjedništvu BiH u daljnju proceduru, a za potpisnika je predložen ministar finansija i trezora.\nPOVEĆAN GRANT ZA PODRŠKU DRŽAVNOM PROJEKTU STAMBENOG ZBRINJAVANJA\nVijeće ministara BiH utvrdio je dva prijedloga amandmana, i to 1 i 2 na Sporazum o grantu za podršku državnom projektu stambenog zbrinjavanja između Razvojne banke Vijeća Evrope i Bosne i Hercegovine u vezi sa Regionalnim stambenim programom (RSP).\nAmandman 1 se odnosi šesti potprojekat u okviru Državnog projekta stambenog zbrinjavanja u BiH pod nazivom: „Obnova/izgradnja 195 porodičnih kuća i izgradnja 353 stana u stambenim zgradama za raseljene osobe i povratnike u Bosni i Hercegovini“. Na ovaj način je povećan grant za 1.190.937 eura, čime je ukupna vrijednost granta dostigla 16.260.217 eura, s obzirom da je ranije Skupština donatora odobrila 14.800.000 eura.\nAmandmanom 2 će biti osigurana dodatna finansijska pomoć u iznosu 1.555.200 eura u periodu od 2020. do 2022. godine, što će biti dovoljno za pokrivanje 20 posto operativnih troškova RSP-a u BiH, a preostalih 80 posto treba biti osigurano nacionalnom kontribucijom.\nDržavni projekt stambenog zbrinjavanja u vezi sa RSP-om usmjeren je na osiguranje trajnih stambenih rješenja za izbjeglice, povratnike i raseljena lica, uz veći stepen inkluzije ranjivih kategorija.\nPojedinačni prijedlozi amandmana sa osnovama za njihovo zaključivanje biće dostavljeni Predsjedništvu BiH, a za bh. potpisnika predložen je ministar finansija i trezora.\nVMBiH PRIHVATIO INICIJATIVU ZA PROJEKAT IZGRADNJE VJETROELEKTRANE VLAŠIĆ\nVijeće ministara BiH prihvatio je Inicijativu i imenovao delegaciju za vođenje pregovora radi zaključivanja Sporazuma o zajmu i projektu između KfV-a, Frankfurt na Majni (KfV), i Bosne i Hercegovine, koju predstavlja Ministarstvo finansija i trezora (zajmoprimac), i Federacije Bosne i Hercegovine, koju predstavlja Federalno ministarstvo finansija, i JP Elektroprivreda BiH d.d. Sarajevo (agencija za izvršenje projekta), u iznosu 36 miliona eura za Projekt izgradnje vjetroelektrane Vlašić.\nIzgradnjom vjetroelektrane snage do 50 MW na visoravni Vlašić u Srednjobosanskom kantonu stvaraju se uslovi za proizvodnju električne energije za potrebe bosanskohercegovačkog elektroenergetskog sistema. Projekt će doprinijeti ekonomskom razvoju BiH, uz korištenje obnovljivih izvora energije i smanjenje stakleničkih gasova.\nProcijenjena vrijednost investicije iznosi 75 miliona eura, a finansirala bi se sredstvima kredita KfV i EIB-a u iznosima po 36 miliona eura i vlastitim izvorima JP Elektroprivreda BiH d.d. Sarajevo u iznosu tri miliona eura.\nDONACIJA FAO-a ZA BOLJI ODGOVOR NA PRIRODNE KATASTROFE U POLJOPRIVREDI\nNa sjednici je usvojen Prijedlog Ministarstva vanjske trgovine i ekonomskih BiH odnosa za potpisivanje projektnog sporazuma o programu tehničke saradnje „Smanjenje rizika od katastrofa za održivi razvoj“ između Vijeća ministara Bosne i Hercegovine i Organizacije za hranu i poljoprivredu Ujedinjenih nacija (FAO).\nRadi se o donaciji FAO-a u vrijednosti 190 hiljada američkih dolara za realizaciju projekta usmjerenog na smanjenje izloženosti i poboljšanje otpornosti na rizike od prirodnih katastrofa u poljoprivredi jačanjem kapaciteta i mehanizama koordinacije.\nPrijedlog za potpisivanje projektnog sporazuma biće dostavljen Predsjedništvu BiH u daljnju proceduru, a bh. potpisnika je predložen ministar spoljne trgovine i ekonomskih odnosa.\nVAKCINE PROTIV VIRUSA SARS-KoV U CARINSKOJ TARIFI\nVijeća ministara BiH, na prijedlog Ministarstva vanjske trgovine i ekonomskih odnosa, donio je Odluku o izmjenama Odluke o utvrđivanju Carinske tarife za 2021. godinu, radi usklađivanja sa Evropskom unijom koja je objavila izmjene Kombinovane nomenklature za 2021. godinu.\nIzmjene se odnose na uvrštavanje tarifnih oznaka za vakcine protiv virusa SARS-KoV, te maske za lice FFP koje se koriste kao zaštita protiv Kovida-19, kako bi se pratilo kretanje ovih medicinskih sredstava.\nPLAN PRIJEMA KADETA U SIPA-i\nVijeće ministara BiH, na prijedlog Ministarstva sigurnosti BiH, donio je Odluku o utvrđivanju Plana prijema kadeta u policijske agencije na nivou institucija Bosne i Hercegovine u 2021. godini, i to u Državnu agenciju za istrage i zaštitu (SIPA).\nOvim planom je predviđen prijem 10 kadeta – čin mlađeg inspektora u SIPA-u, a njihovim prijemom neće se prekoračiti gornja granica zapošljavanja u ovoj agenciji.\nNjihovo zapošljavanje planirano je od septembra 2021. godine, nakon što bude završeno njihovo četveromjesečno školovanje koje počinje u aprilu 2021. godine.\nREALIZOVANO 90 POSTO ZAKLJUČAKA SA SJEDNICA VMBiH\nNa prijedlog Generalnog sekretarijata, razmotren je Pregled realizacije zaključaka sa 44 održane sjednice Vijeća ministara BiH, i to 15 redovnih i 29 vanrednih u periodu od 1. januara do 30. septembra 2020. godine.\nPregledom je obuhvaćeno 27 institucija Vijeća ministara BiH koje su realizovale 566 od ukupno donesenih 628 zaključaka ili 90 posto, a 62 zaključka nisu realizovana.\nZadužena su ministarstva i druge institucije koje nisu realizovale zaključke Vijeća ministara da ih bez daljnjeg odgađanja u cijelosti provedu, te o tome u najkraćem roku obavijeste Generalni sekretarijat Vijeća ministara.\nZaključeno je da i ubuduće realizacija zaključaka Vijeća ministara treba biti prioritet, saopćeno je iz Vijeća ministara BiH.\nVijeće minsitara BiH


Porodica Snežane Đurišić je preživela strašne dane zbog njenog sina - PRess Serbia | PR PRess team\nDok obeležava pola veka karijere i otkriva da je ponovo srećna u ljubavi, čuvena pevačica evocira uspomene na sve prekretnice u životu tokom kojeg je sa pokojnim suprugom Slobodanom dobila dvoje dece i četiri unučića, ali se i nekoliko puta kućila\nU jeku priprema za veliki beogradski koncert, kojim će 17. aprila u Sava centru obeležiti pola veka svoje karijere, lice legendarne pevačice Snežane Đurišić krije neki poseban spokoj. Još po rođenju kao da je bila predodređena za veliki uspeh i popularnost jer je njen talenat, sada se čini, lako i bez ijedne prepreke našao put do priznanja. Jednako lako kako je ostvarila prve nagrade u pevanju, imala je sreću da i bez traganja nađe svoju srodnu dušu, pa je odmah pošto je postala punoletna otišla pred oltar sa izabranikom Slobodanom Gvozdenovićem, s kojim je potom dobila naslednike Maju i Marka. Nikada joj nije bilo teško da oduševljava brojnu publiku koja joj je dolazila na koncerte. U javnosti je održala mit o sebi kao o ženi kojoj je porodica svetinja, a verovanje u Boga je svakodnevni prioritet.\n– Svaki put kada neko naglas izgovori – 50 godina karijere, pomalo se trgnem koliko mi to zazvuči zaista neverovatno. A odmah potom se zamislim, sve češće duboko, kakvu sam sreću u životu imala u svakom mogućem smislu. Sreću u bogomdanom talentu, u bezuslovnoj podršci roditelja, u spletu okolnosti, sudbini, ako želite, takvih životnih puteva koji su me poveli ka muzici još dok sam bila dete. Zamislim se kakvu sreću sam našla u uspehu, u saradnji, pa prijateljstvima sa nekim divnim ljudima, u koncertima i predivnim licima u publici, u muzici. Pa onda osetim zahvalnost jer sve to i dalje traje i ja i dalje uživam – priča folk zvezda dok je ovaj značajan jubilej inspiriše da se osvrne na svoju prošlost.\n– Od malih nogu, gde god bih čula muziku, zastajala sam i igrala, a dok se pesma ne završi, niko ne bi mogao da me pomeri s mesta jer bih vrištala. Talenat sam nasledila od mame, koja je lepo pevala, njen otac je bio muzičar, a i moj tata je muzikalan, iako nikada nije pevao. Moj dar je primetio učitelj Toma Martinović, a potom i nastavnik muzičkog vaspitanja u osnovnoj školi u Kraljevu. Nakon razgovora s mojim ocem, prijavili su me na takmičenje amatera pevača “Studio 6 vam pruža šansu”, prvo na gradskom nivou, potom na republičkom, pa na državnom. Imala sam sedam i po godina, a muzički urednik cele te manifestacije bila je pokojna Radmila Trifunović, inače muzički urednik Radio Beograda. Bila je stroga, ali pravična. Slušala je kandidate i samo izgovarala: “Idi i radi nešto drugo.” Kada sam došla na red i zapevala “Kolindu” od Lole Novaković, pitala me je da li znam narodnu muziku. Predložila sam pesmu “Udati se nikad neću” Lepe Lukić, koja je već bila velika zvezda. Odmah mi je saopštila da sam primljena i dodala: “I zapamti, pevaćeš narodnu muziku, jer ako nastaviš ovu zabavnu, moći ćeš da se slikaš kod Toše na ćoše. Od narodne ćeš lepo živeti.” Uvek ću isticati da njoj doživotno dugujem, jer kod nje je mogao da prođe samo onaj ko zna da peva. Pošto sam pobedila, kao debitant, stekla sam pravo da snimim prvu singlicu sa dve pesme, a imala sam samo devet godina – opisuje Snežana, kojoj su se ubrzo otvarala vrata i drugih takmičenja, dok na jednom od njih nije izašla na scenu umesto Lepe Lukić…\nTagovidzet set estrada pevacica porodica sin SNEŽANA ĐURIŠIĆ strašni dani vip


Vijesti PAG U PLESU-ATRAKTIVAN PLESNI PROGRAM NA 2. FESTIVALU PLESA PAG 2016.\n„Ovogodišnji II Festival plesa je veliki iskorak u odnosu na prethodni, i sadržajno i organizacijski. Potrudili smo se napraviti uistinu plesni spektakl i to smo i imali. Publika je mogla uživati u izvedbama sjajnih i nagrađivanih plesača. „ – rekla je ravnateljica Centra za kulturu i informacije Pag, Dijana Vuleta.\nObjava: Centar za kulturu i informacije Pag


Trebinjci se ne šale: Silni na startu, istakli ozbiljnu kandidaturu za šampiona turnira · gradski.online\nTrebinjci se ne šale: Silni na startu, istakli ozbiljnu kandidaturu za šampiona turnira\nKIKINDA- Publika je prethodne večeri, u dvorištu Gimnazije “Dušan Vasiljev”, mogla da se uveri da je ovogodišnji turnir neizvestan i koliko jakih timova pretenduje na prvo mesto. “Bemix Trebinje” iz Trebinja, prikazao je veoma kvalitetnu igru. Već u premijernom meču na turniru, savladali su “Tisza Automotive” sa 4:1.\nIsta ekipa ponovila je uspeh protiv vrlo dobre “Fahion pro & Fenix” koju je savladala sa 4:2. Zrenjaninski “SAS” u sjajnoj partiji pobedio je “Hamburgeriju Naum” sa 4:2. Večeras bi trebalo da su na programu četiri vrlo dobre utakmice.\nBeogradski “Horoskop” odmeriće snage sa “Internacionalom”, a potom će igrati “Twenty” i “Tuning mobile”. Treća utakmica rezervisana je za “Horoskop” i “Odense”, da bi turnirsko veče zatvorili “Mašino plus” i “Treće poluvreme”.\nNoćni turnir u malom fudbalu “Kikinda 2019” igra se u organizaciji Sportskog saveza Kikinde. Prvoplasirana ekipa osvojiće 250.000 dinara. Drugoplasiranoj ekipi namenjeno je 50.000, dok će tim koji osvoje treće mesto dobiti 20.000 dinara. Organizator je obezbedio i brojne nagrade za publiku.\nPrethodnoZahvalnice desetorici dobrovoljnih vatrogasaca: Borili se sa vatrom, problema bilo i sa vodom\nSledećeMiki i Raši u čast: Sećanja na mokrinske velikane, dolaze Voja Brajović i Svetozar Cvetković


Tommy Emmanuel - Sava Centar\nTommy Emmanuel – Sava Centar\n20:00,Thursday, 23. Mar 2017\nŽiva legenda svetske gitare, Tomi Emanuel, nastupiće 23. marta 2017. u beogradskom Sava centru u okviru 18. međunarodnog Guitar Art festivala. Biće to prilika da publika premijerno čuje neke od numera sa aktuelnog albuma “It’s Never Too Late” sa kojim je australijski virtuoz krenuo na svetsku turneju. U svojoj pola veka dugoj karijeri Emanuel je više puta posećivao Beograd, a prethodna tri koncerta čuvenog gitariste bili su rasprodati. Ulaznice za veliki koncert Tomija Emanuela se prodaju na blagajni Sava centra i u prodajnim mrežama Eventim.rs, DD Tickets, Ticketline, te u lancu knjižara Vulkan i Delfi, i Win-Win prodavnicama širom Srbije, po cenama već od 1590 dinara.\n„Uvek mi je smešno kada ljudi koriste frazu ‘najbolji gitarista na svetu’. Previše je karakteristika kao što su tehnika, jedinstvenost, emotivno ulaganje… Ali ako bih morao da izaberem jednog, to je Tomi Emanuel”, rekao je pre nekoliko godina za svog starijeg kolegu jednako čuveni gitarista Stiv Vai i dodao da „Tomi Emanuel nije budućnost gitare, jer mislim da čak ni u budućnosti ljudi neće umeti da sviraju kao on“. I najveći rokenrol časopis „Rolling Stone“ proglasio ga je za najboljeg gitaristu 1990. godine, dok su čitaoci najvećeg medijskog autoriteta za gitariste „Guitar Player” Emanuela su ogromnom većinom izabrali za najboljeg akustičnog gitaristu svih vremena! Sam Emanuel je najponosniji na priznanje „Certified Guitar Player“ koji pored njega nose još samo trojica svetskih gitarista, a koje je lično odabrao Čet Etkins, Tomijev najveći uzor i legendarni majstor gitare iz Nešvila. Austrijalijski mag gitare sarađivao je sa brojnim muzičarima među kojima su i Erik Klepton, Džo Satriani, Stivi Vonder ili legendarni Les Pol koji je neposredno pred kraj života za Emanuela proročki rekao da „ima sve kvalifikacije da bude velikan“. Evropskoj publici poznata je i saradnja sa Vlatkom Stefanovskim i Štohelom Rozenbergom u supergrupi “Kings of Strings”, koju je 2012. godine okupio upravo beogradski Guitar Art festival, producirajući im album i turneju “First Step”.\nDejvid Ajk – Sava centar\nLEGENDE – Sava Centar


Ubisoft poklanja Assassin's Creed Unity i donira za obnavljanje Notre-Dame\nAssassin's Creed Unity / 18 04 2019\nNa Uplay, doduše\nNakon katastrofalnog požara koji je uništio delove Notre-Dame u Parizu, Ubisoft je odlučio da učini dobro delo.\nTačnije, dva, jer će donirati pola miliona € za obnovu velelepne katedrale, ali istom prilikom poklanja i Assassin's Creed Unity PC igračima kroz Uplay, igru u kojoj možete posetiti ovu čuvenu lokaciju. Vest je objavljena na zvaničnom Twitteru:\nUkoliko želite da pokupite besplatni primerak AC Unity, potrebno je posetiti zvanični sajt, ili uključiti Uplay aplikaciju gde će vas dočekati banner - klikom na isti igra će biti trajno dodata u vašu Uplay biblioteku odakle je možete bilo kada instalirati. Igra se može besplatno preuzeti do 25.04.\nNotre-Dame je inače verno rekreiran u Unity (navodno je modeliranje trajalo dve godine), čak su kružile glasine da bi Ubisoft mogao da učestvuje u restauraciji katedrale. Unity je u međuvremenu dobio veliki broj zakrpi koje su sredile stabilnost i uklonile spektakularne bugove.


Србија опредељена за унапређење регионалне сарадње\nHomeDRUŠTVOSrbija opredeljena za unapređenje regionalne saradnje\nSrbija opredeljena za unapređenje regionalne saradnje\nMinistar spoljnih poslova u Vladi Republike Srbije Nikola Selaković istakao je danas da naša zemlja pridaje veliki značaj Berlinskom procesu, koji se pokazao kao dobar forum za jačanje regionalne saradnje, razvoja, promovisanje politike pomirenja i prevazilaženja nasleđenih problema iz prošlosti.\nSelaković, koji je učestvovao na onlajn sastanku ministara spoljnih poslova učesnica ove inicijative, poručio je da će Srbija uvek biti zagovornik politike mira i povezivanja, jer je to jedini način da se stvori stabilnost koja je preduslov ekonomskog rasta i progresa.\nNažalost, neki još nisu shvatili pravo značenje i suštinu Berlinskog procesa i da prvo treba da počnu da poštuju međunarodno preuzete obaveze, kao što je Dogovor o regionalnom predstavljanju, poručio je ministar reagujući na činjenicu da je predstavnica Prištine istakla zastavu samoproglašenog Kosova.\nBerlinski proces pruža podršku EU integracijama Zapadnog Balkana kroz konkretne projekte i mere, objasnio je on i posebno ukazao na to da je okosnica regionalne saradnje usmerena na ekonomsko povezivanje, kao i da se to podudara sa spoljnopolitičkom orijentacijom Vlade Srbije.\nSrbija je, odgovornom i dobro osmišljenom ekonomskom politikom, ostvarila najveći rast u regionu, a po stopi rasta BDP-a u prvom kvartalu 2021. godine od +1,7 odsto, naša zemlja se nalazi na prvom mestu u Evropi, naglasio je Selaković.\nŠef srpske diplomatije je kao najaktuelniji primer saradnje ove inicijative istakao uspostavljanje Zajedničkog regionalnog tržišta na Zapadnom Balkanu, uz napomenu da naša zemlja pozdravlja Akcioni plan za to tržište.\nOvaj dokument je, kako je podsetio, u značajnoj meri baziran na konkretnim predlozima proisteklim iz inicijative koju je predsednik Srbije Aleksandar Vučić pokrenuo u saradnji sa premijerima Albanije i Severne Makedonije.\nPrema njegovim rečima, primenom ovog dokumenta biće proširene mogućnosti za unapređenje ekonomske saradnje u regionu.\nTakođe, ministar se osvrnuo i na odluku o uspostavljanju „Zelenih koridora“ koji su omogućili da se u krizi izazvanoj pandemijom COVID-19 medicinska oprema i hrana neometano transportuju kroz region, bez zastoja na graničnim i administrativnim prelazima.\nSrbija je svoje opredeljenje za unapređenje regionalne saradnje demonstrirala i solidarnošću sa susedima u regionu, slanjem pošiljki vakcina i omogućavanjem vakcinacije u našoj zemlji, uključujući i za sekretarijate regionalnih inicijativa u kojima naša zemlja učestvuje, podsetio je Selaković.\nOn je ukazao i na druge konkretne rezultate regionalne saradnje u okviru ove inicijative, kao što su Regionalna kancelarija za saradnju mladih, Transportna zajednica u Jugoistočnoj Evropi, sa sedištem u Beogradu, Komorski investicioni forum Zapadnog Balkana i Sporazum o snižavanju cena rominga u regionu Zapadnog Balkana.\nŠef srpske diplomatije je ponovio da je punopravno članstvo u EU ključni spoljnopolitički i strateški cilj Srbije, i konstatovao da je politika proširenja jedna od najuspešnijih politika EU i da treba ostati na tom kursu, uz napomenu da je Srbiji i čitavom regionu mesto u EU.\nSastanak je održan u okviru predsedavanja Nemačke ovoj inicijativi u formi video-konferencije.\nSelaković je u svom izlaganju iskazao zahvalnost Nemačkoj i ministru spoljnih poslova Hajku Masu na snažnoj podršci koju pružaju čitavom Zapadnom Balkanu, uz ocenu da je upravo ta posvećenost doprinela povezivanju i produbljivanju saradnje regiona.\nVizija i podrška Nemačke, kao i kancelarke Angele Merkel lično, iskazana pre gotovo sedam godina kada je pokrenut Berlinski proces, u značajnoj meri je doprinela stvaranju neophodnih uslova za bliže povezivanje u našem regionu, rekao je ministar i ponovio da su podrška i aktivan pristup nemačkih partnera od neprocenjivog značaja.\nTakođe, šef srpske diplomatije je istakao da je veoma značajno to što su i druge članice Evropske unije prepoznale značaj Berlinskog procesa.\nOrganizovani kriminal i trgovina drogom: Velika policijska akcija u svetu – stotine uhapšenih zahvaljujući aplikaciji za dopisivanje\nUbrzati radove na izgradnji nadvožnjaka u Batajnici


Dan online - Srbija: Poslije 30 godina napravili avion „sova“ - 2018-08-23\nANB ispituje tri slučaja finansiranja terorizma * Tajno isplatili 750.000, Radonjić ne reaguje * Bombu zakopao pored kuće * Država za kiriju Bemaksu daje 261.000 eura * ANB ispituje tri slučaja finansiranja terorizma * Crveni fenjer * Kriza identiteta u globalizmu\nMomir Bulatović, bivši predsjednik Crne Gore:\nVlada nije spriječila pljačku svojih građana.\nSrbija POVRATAK PANČEVAČKE UTVE Poslije 30 godina napravili avion „sova“\nFabrika aviona „Utva“ iz Pančeva je posle više od 30 godina samostalno napravila novi avion „sova“, koji će danas imati probni let. U pitanju je jednomotorni avion, niskokrilac, namijenjen za obuku, sportsko i turističko letjenje, avio-taksi prevoz i panoramsko razgledanje. Takođe, jedna od karakteristika letjelice je što posjeduje mogućnost brze modifikacije. „Program 41 M“, poznatiji kao „sova“, finansira preduzeće „Jugoimport SDPR“, a „Utva“ je ugovorila projektovanje, modifikaciju, proizvodnju prototipa, ispitivanje i sertifikaciju aviona. „Sova“ predstavlja modernizovanu verziju baznog aviona „utva 75“, koji je namijenjen za početnu obuku, sportsko i turističko letjenje. Avion se opciono može koristiti za izviđanje, snimanje iz vazduha i druge operacije. Takođe, može da nosi naoružanje uz ugradnju odgovarajuće opreme, objavljeno je na sajtu „Jugoimporta“.M.Nj.\nU istragu uključena i BIA\nJanjić: Kidišu na monaha\nMožda ponovo uvedu obavezan vojni rok\nSpriječiti pokušaje nasilja nad Srbima\nBombu zakopao pored kuće


Mičel: Očekujem ukidanje takse; Vučić: Čim se ukinu – dijalog - Sputnjik Srbija\n12:27 21 Januar 2021\n20:28 30.01.2019 Preuzmite kraći link\nPomoćnik američkog državnog sekretara Ves Mičel ponovio je večeras u telefonskom razgovoru sa predsednikom Aleksandrom Vučićem da takse od 100 odsto na srpsku robu koje je uvela Priština treba da budu ukinute, kako bi se stvorili uslovi za nastavak dijaloga.\nHaradinaj posle sastanka vladajuće koalicije: Takse ostaju 100 odsto\nVučić je izrazio spremnost da čim taj korak bude ispunjen razgovori sa Prištinom budu nastavljeni.\nNakon što je večeras telefonom razgovarao sa evropskim komesarom Johanesom Hanom, predsednik Aleksandar Vučić razgovarao je i sa Mičelom i ponovio da je Srbija opredeljena za očuvanje mira i stabilnosti u regionu, preneo je Tanjug.\nKako se navodi u saopštenju Službe za saradnju sa medijima predsednika republike, sagovornici su razmotrili situaciju u regionu, a posebno odnose Beograda i Prištine i moguće načine prevazilaženja zastoja u dijalogu nastalog uvođenjem taksi na robu iz Srbije.\n12:25 Udri brigu na veselje – Srbi se okupili, Novak zaigrao Užičko kolo /video/\n12:21 Poziv studentima da prijave nasilničko ponašanje: Pokreće se platforma „FDU — Protiv nasilja“